qundao/data-zh-poetry huggingface dataset:
题张希贤纸本花四首·常春
作者：范成大
朝代：宋
体裁：五言绝句

染根得灵药，无时不春风。倚阑与挂壁，相伴岁寒中。
题张希贤纸本花四首·牡丹
作者：范成大
朝代：宋

洛花肉红姿，蜀笔丹砂染。生绡多俗格，纸本有真艳。染根得灵药，无时不春风。倚阑与挂壁，相伴岁寒中。酒力欺朝寒，潮红上妆面。桃李漫同时，输了春风半。号名极形似，摹写与真逼。聊以画滑稽，慰我秋园寂。
题张希贤纸本花四首·牡丹
作者：范成大
朝代：宋

洛花肉红姿，蜀笔丹砂染。
生绡多俗格，纸本有真艷。
题张希贤纸本花四首·红梅
作者：范成大
朝代：宋

酒力欺朝寒，潮红上粧面。
桃李漫同时，输了春风半。
题张希贤纸本花四首牡丹
作者：范成大
朝代：宋

洛花肉红姿，蜀笔丹砂染。生绡多俗格，纸本有真艳。
题张戡蕃马射猎图
作者：范成大
朝代：宋

阴山碛中射生虏，马逐箭飞如脱兔。割鲜大嚼饱何求，荐食中原天震怒。太乙灵旗方北指，掣辔逃归莫南顾。猖狂若到杀胡林，郎主犹羓何况汝
题张戡蕃马射猎图
作者：范成大
朝代：宋
体裁：古风

阴山碛中射生虏，马逐箭飞如脱兔。割鲜大嚼饱何求，荐食中原天震怒。太乙灵旗方北指，掣辔逃归莫南顾。猖狂若到杀胡林，郎主犹羓何况汝。
题张晞颜两花图二首 其一 繁杏
作者：范成大
朝代：宋

红粉团枝一万重，当年独自费东风。若为报答春无赖，付与笙歌鼎沸中。
题张晞颜两花图二首·玉梨
作者：范成大
朝代：宋
体裁：七言绝句

雪薄冰轻不耐春，雨中愁绪月中真。莫教梦作云飞去，留伴昭阳第一人。
题张晞颜两花图二首·繁杏
作者：范成大
朝代：宋

红粉团枝一万重，当年独自费东风。若为报答春无赖，付与笙歌鼎沸中。雪薄冰轻不耐春，雨中愁绪月中真。莫教梦作云飞去，留伴昭阳第一人。
题张晞颜两花图二首·繁杏
作者：范成大
朝代：宋

红粉团枝一万重，当年独自费东风。
若为报答春无頼，付与笙歌鼎沸中。
题张曦颜两花图──玉梨
作者：范成大
朝代：宋

雪薄冰轻不耐春，雨中愁绪月中真。
莫教梦作云忌去，留伴昭阳第一人。
题张曦颜两花图──繁杏
作者：范成大
朝代：宋

红纷团枝一万重，当年独自费东风。
若为报答春无赖，付与笙歌鼎沸中。
题张氏新亭
作者：范成大
朝代：宋

水杨成幄翠相遮，犹有东风管岁华。
叶底青梅无数子，梢头红杏不多花。
烦将炼火炊香饭，更引长泉煮斗茶。
约我诗成须疥壁，莫嗔欹侧似归鸦。
题张氏新亭
作者：范成大
朝代：宋

水杨成幄翠相遮，犹有东风管岁华。叶底青梅无数子，梢头红杏不多花。烦将鍊火炊香饭，更引长泉煮斗茶。约我诗成须疥壁，莫嗔欹侧似归鸦。
题张氏新亭
作者：范成大
朝代：宋

水杨成幄翠相遮，犹有东风管岁华。叶底青梅无数子，梢头红杏不多花。烦将链火炊香饭，更引长泉煮斗茶。约我诗成须疥壁，莫嗔欹侧似归鸦！
题径山凌霄庵
作者：范成大
朝代：宋

峰头非尘寰，一舍谁所茇。轩眉玉霄近，按指沙界豁。万山纷累块，众水眇聚沫。来云触石回，去鸟堕烟没。向无超俗缘，兹路讵可越。偕行木上坐，同我證解脱。
题径山凌霄庵
作者：范成大
朝代：宋

峰头非尘寰，一舍谁所茇。
轩眉玉霄近，按指沙界豁。
万山纷累块，众水眇聚沫。
来云触石迴，去鸟堕烟没。
向无超俗缘，兹路讵可越。
偕行木上坐，同我证解脱。
题径山凌霄庵
作者：范成大
朝代：宋

峰头非尘寰，一舍谁所茏。轩眉玉霄近，按指沙界豁。万山纷累块，众水眇聚沫。来云触石回，去鸟堕烟没。向无超俗缘，兹路讵可越。偕行木上坐，同我证解脱。
题径山寺楼
作者：范成大
朝代：宋
体裁：五言律诗

浴日苍茫水，扪星缥缈楼。神光来烛夜，寿木不知秋。海内五峰秀，天涯双径游。爱山吾欲住，衰疾懒乘流。
题徐熙杏花
作者：范成大
朝代：宋
体裁：五言绝句

老枝当岁寒，芳蘤春澹泞。雾绡轻欲无，娇红恐飞去。
题徐熙风牡丹二首 其一 紫花
作者：范成大
朝代：宋
体裁：七言绝句

蕊珠仙驭晓骖鸾，道服朝元露未乾。天半刚风如激箭，绿绡飘荡紫绡寒。
题徐熙风牡丹二首 其二 白花
作者：范成大
朝代：宋

寒入仙裙粟玉肌，舞馀全不耐风吹。从教旅拒春无力，细看腰支袅袅时。
题徐熙风牡丹二首·白花
作者：范成大
朝代：宋

寒入仙裙粟玉肌，舞余全不耐风吹。
从教旅拒春无力，细看腰支袅袅时。
题徐熙风牡丹二首·紫花
作者：范成大
朝代：宋

蕊珠仙驭晓骖鸾，道服朝元露未乾。天半刚风如激箭，绿绡飘荡紫绡寒。寒入仙裙粟玉肌，舞馀全不耐风吹。从教旅拒春无力，细看腰支袅袅时。
题徐熙风牡丹二首·紫花
作者：范成大
朝代：宋

蕊珠仙驭晓骖鸾，道服朝元露未干。
天半刚风如激箭，绿绡飘荡紫绡寒。
题日记
作者：范成大
朝代：宋
体裁：七言绝句

谁言万事转头空，未转头时亦梦中。若向梦中寻梦觉，觉来还入大槐宫。
题易元吉獐猿两图二首
作者：范成大
朝代：宋

择食麇相唤，无人意不惊。猿啼风动叶，机熟两忘情。乌逐山公噪，惊麇仰望疑。春林无一事，獝狘自生悲。
题易元吉獐猿两图二首·其一
作者：范成大
朝代：宋

择食麇相唤，无人意不惊。猿啼风动叶，机熟两忘情。
题易元吉獐猿两图二首·其一
作者：范成大
朝代：宋

择食麕相唤，无人意不惊。猿啼风动叶，机熟两忘情。
题易元吉獐猿两图二首·其二
作者：范成大
朝代：宋

乌逐山公噪，惊麇仰望疑。春林无一事，獝狘自生悲。
题易元吉獐猿两图二首·其二
作者：范成大
朝代：宋

乌逐山公噪，惊麕仰望疑。
春林无一事，獝狘自生悲。
题李云叟画轴兼寄江安杨简卿明府二绝
作者：范成大
朝代：宋

苍烟枯木共荒寒，篱落堤湾汹涨湍。归路宛然归未得，閒将李叟画图看。新图来自雪边州，皴石枯槎笔最遒。明府能诗如此画，为渠题作小营丘。
题李云叟画轴兼寄江安杨简卿明府二绝·其一
作者：范成大
朝代：宋
体裁：七言绝句

苍烟枯木共荒寒，篱落堤湾汹涨湍。归路宛然归未得，閒将李叟画图看。
题李云叟画轴，兼寄江安杨简卿明府二绝
作者：范成大
朝代：宋
体裁：七言绝句

新图来自雪边州，皴石枯槎笔最遒。明府能诗如此画，为渠题作小营丘。
题李云叟画轴，兼寄江安杨简卿明府二绝
作者：范成大
朝代：宋

苍烟枯木共荒寒，篱落堤湾汹涨湍。
归路宛然归未得，闲将李叟画图看。
题杨商卿扇
作者：范成大
朝代：宋
体裁：七言绝句

君归我去两销魂，愁满千山锁瘴云。后夜短檠风雨暗，谁能相伴细论文。
题杨子容扇
作者：范成大
朝代：宋
体裁：七言绝句

双竹轩窗听读书，垂天云翼要抟扶。与君只作三年别，射策东来过石湖。
题杨子容扇
作者：范成大
朝代：宋

双竹轩窗听读书，垂天云翼要搏扶。与君只作三年别，射策东来过石湖。
题查山林氏
作者：范成大
朝代：宋

户庭清深宅翠微，雪如佳壁唤题诗。烟梢矗矗青围屋，露叶鲜鲜绿满篱。宿雨一春才泛鸭，新芜几日已藏碑。山僧见客如枯木，疑是懒残南岳师。
题查山林氏庵
作者：范成大
朝代：宋

户庭清深宅翠微，雪如佳壁唤题诗。烟梢矗矗青围屋，露叶鲜鲜绿满篱。宿雨一春才汎鸭，新芜几日已藏碑。山僧见客如枯木，疑是懒残南岳师。
题查山林氏庵
作者：范成大
朝代：宋

户庭清深宅翠微，雪如佳壁唤题诗。
烟梢矗矗青围屋，露叶鲜鲜绿满篱。
宿雨一春纔泛鸭，新芜几日已藏碑。
山僧见客如枯木，疑是懒残南岳师。
题毕少董翻经图
作者：范成大
朝代：宋
体裁：五言绝句

绛帐胡沙暗，青编古意深。谁知洛下咏，中有越人吟。
题汤致远运使所藏隆师四图·倚竹
作者：范成大
朝代：宋

轻薄人情翻覆手，冰容却耐幽居久。
关中旧事逐春休，付与新人莫迴首。
目送斜阳忘却归，竹风摇曳翠罗衣。
君看脉脉无言处，中有杜陵饥客诗。
题汤致远运使所藏隆师四图·倦绣
作者：范成大
朝代：宋

猧儿弄暖缘阶走，花气熏人浓似酒。
困来如醉復如愁，不管低鬟钗燕溜。
无端心绪向天涯，想见樯竿旛脚斜。
槐阴忽到帘旌上，迟却寻常一线花。
题汤致远运使所藏隆师四图·嗅梅
作者：范成大
朝代：宋

雪意勒花愁未解，背阴一朶寒先退。
东风还是去年香，不比人心容易改。
宿酒瞢腾正耐春，花枝人面两时新。
相看好作风流伴，只恐花枝却妒人。
题汤致远运使所藏隆师四图·欠伸
作者：范成大
朝代：宋

春风吹梦蓦江飞，行尽江南只片时。
深院无人自惊觉，夕阳芳树乳鸦啼。
背立粧台髻鬟懒，镜鸾应见茸茸眼。
不须回首更嫣然，刘郎已自无肠断。
题汤致远运使所藏隆师四图欠伸
作者：范成大
朝代：宋

春风吹梦蓦江飞，行尽江南只片时。深院无人自惊觉，夕阳芳树乳鸦啼。背立妆台髻鬟懒，镜鸾应见茸茸眼。不须回首更嫣然，刘郎已自无肠断。
题湘山大施堂
作者：范成大
朝代：宋

重倚春林泪竹枝，南游风物鬓成丝。
难寻桂岭千峰梦，更了湘山一段奇。
来云别无心外法，行藏休问塔中师。
若论大施门前事，竿木逢场且赋诗。
题湘山大施堂
作者：范成大
朝代：宋
体裁：七言律诗

重倚春林泪竹枝，南游风物鬓成丝。难寻桂岭千峰梦，更了湘山一段奇。来去别无心外法，行藏休问塔中师。若论大施门前事，竿木逢场且赋诗。
题漫斋壁
作者：范成大
朝代：宋
体裁：七言律诗

汉阴无械可容机，岁晚功名一衲衣。槁木閒身随念懒，浮云幻事转头非。三彭已罢庚申守，五鬼从教乙丑归。富贵神仙两俱累，此心安处是真依。
题漫斋壁
作者：范成大
朝代：宋

汉阴无械可容机，岁晚功名一衲衣。槁木闲身随念懒，浮云幻事转头非。三彭已罢庚申守，五鬼从教乙丑归。富贵神仙两俱累，此心安处是真依。
题现老真
作者：范成大
朝代：宋
体裁：七言绝句

三十年来共葛藤，如今莲社冷如冰。茶瓜樱笋游山会，从此斋厨欠一僧。
题画卷五首
作者：范成大
朝代：宋

凿落秋江水石明，高枫老柳两滩横。君看叠巘云容变，又有中宵雨意生。欹倾栈路绕山明，隔陇人家犬吠声。无限白云堆去路，不知谁识许宣平。春阴十日溪头暗，夜半西风雨脚收。但觉奔霆吼空谷，遥知万壑正争流。暑云泼墨送惊雷，坐见前山骤雨来。今夜一凉千万里，更无焦卷与尘埃。
题画卷五首
作者：范成大
朝代：宋

秋晚黄芦断岸，江南野水连天。
日色微明鱼网，鴈飞行人苍烟。
题画卷五首·其一
作者：范成大
朝代：宋

凿落秋江水石明，高枫老柳两滩横。君看叠巘云容变，又有中宵雨意生。
题画卷五首·其一
作者：范成大
朝代：宋

凿落秋江水石明，高枫老柳两滩横。
君看迭巘云容变，又有中宵雨意生。
题画卷五首·其三
作者：范成大
朝代：宋
体裁：七言绝句

春阴十日溪头暗，夜半西风雨脚收。但觉奔霆吼空谷，遥知万壑正争流。
题画卷五首·其二
作者：范成大
朝代：宋
体裁：七言绝句

欹倾栈路绕山明，隔陇人家犬吠声。无限白云堆去路，不知谁识许宣平。
题画卷五首·其五
作者：范成大
朝代：宋

秋晚黄芦断岸，江南野水连天。日色微明鱼网，雁行飞入苍烟。
题画卷五首·其五
作者：范成大
朝代：宋

秋晚黄芦断岸，江南野水连天。
日色微明鱼网，鴈行飞入苍烟。
题画卷五首·其四
作者：范成大
朝代：宋
体裁：七言绝句

暑云泼墨送惊雷，坐见前山骤雨来。今夜一凉千万里，更无焦卷与尘埃。
题磨崖碑
作者：范成大
朝代：宋

浯溪一峰插天齐，上有李唐中兴碑。肃宗勋业愈烜赫，次山文字真崛奇。我昔为州坐两载，吏鞅束缚马就羁。咫尺名山不可到，抱恨常若有所遗。兹游得遂偿素愿，况有文字古一夔。周遭岩壑寻胜迹，摩挲石刻立多时。野僧半解知人意，满卮笑岘酒一杯。
题磨崖碑
作者：范成大
朝代：宋

浯溪一峰插天齐，上有李唐中兴碑。
肃宗勋业愈烜赫，次山文字真崛奇。
我昔为州坐两载，吏鞅束缚马就羁。
咫尺名山不可到，抱恨常若有所遗。
兹游得遂偿素愿，况有文字古一夔。
周遭岩壑寻胜迹，摩挲石刻立多时。
野僧半解知人意，满巵笑岘酒一杯。
题秋鹭图
作者：范成大
朝代：宋
体裁：七言绝句

昨夜新霜冷钓矶，绿荷消瘦碧芦肥。一江秋色无人问，尽属风标两雪衣。
题立雪图
作者：范成大
朝代：宋
体裁：五言绝句

堂下心如铁，庵中语似雷。有人参此语，三个一坑埋。
题立雪图
作者：范成大
朝代：宋

堂下心如铁，庵中语似雷。
有人参此语，三箇一坑埋。
题米元晖吴兴山水横卷
作者：范成大
朝代：宋
体裁：七言绝句

道场山麓接何山，影落苕溪浸碧澜。只欠荷花三十里，橛头船上把渔竿。
题羔羊斋外木芙蓉
作者：范成大
朝代：宋

慵妆酣酒夕阳浓，洗尽霜痕看绮丛。
绿地团花红锦障，不知庭院有西风。
题羔羊斋外木芙蓉
作者：范成大
朝代：宋

慵粧酣酒夕阳浓，洗尽霜痕看绮丛。
绿地团花红锦障，不知庭院有西风。
题范道士二牛图
作者：范成大
朝代：宋

西畴涤场兆无尘，原头远牧秋草春。
一牛疾行离其群，一牛返顾如怒嗔。
题范道士二牛图
作者：范成大
朝代：宋

西畴涤场净无尘，原头远牧秋草春。一牛疾行离其群，一牛返顾如怒嗔。目光炯炯狞而驯，点缀毫末俱逼真。不颠不狂笔有神，妙哉吾宗散仙人。
题范道士二牛图
作者：范成大
朝代：宋

西畴涤场浄无尘，原头远牧秋草春。
一牛疾行离其群，一牛返顾如怒嗔。
目光炯炯狞而驯，点缀毫末俱逼真。
不颠不狂笔有神，妙哉吾宗散仙人。
题药方
作者：范成大
朝代：宋

孤童亦复梦槐柯，无德无功用福多。天理乘除当老病，巢源王诀奈君何。
题药方
作者：范成大
朝代：宋

孤童亦复梦槐柯，无德无功用福多。天理乘除当老病，巢源王诀奈群何。
题药方
作者：范成大
朝代：宋

孤童亦復梦槐柯，无德无功用福多。
天理乘除当老病，巢源王诀奈君何。
题药簏
作者：范成大
朝代：宋
体裁：七言绝句

合成四大本非真，便有千般病染身。地火水风都散后，不知染病是何人。
题药簏
作者：范成大
朝代：宋

合成四大本非真，便有千般病染身。
地火水风都散後，不知染病是何人。
题蜀果图四首 其三 石榴
作者：范成大
朝代：宋

日烘古锦囊，露浥红玛瑙。玉池咽清肥，三彭迹如扫。
题蜀果图四首 其四 甘瓜
作者：范成大
朝代：宋

夏肤粗已皴，秋蒂熟将脱。不辞抱蔓归，聊慰相如渴。
题蜀果图四首·木瓜
作者：范成大
朝代：宋

沈沈黛色浓，糁糁金沙绚。却笑宣州房，竞作红妆面。火齐宝璎珞，垂于绿茧丝。幽禽都未觉，和露折新枝。日烘古锦囊，露浥红玛瑙。玉池咽清肥，三彭迹如扫。夏肤粗已皴，秋蒂熟将脱。不辞抱蔓归，聊慰相如渴。
题蜀果图四首·木瓜
作者：范成大
朝代：宋

沈沈黛色浓，糁糁金沙绚。
却笑宣州房，竞作红粧面。
题蜀果图四首·樱桃
作者：范成大
朝代：宋
体裁：五言绝句

火齐宝璎珞，垂于绿茧丝。幽禽都未觉，和露折新枝。
题蜀果图四首·甘瓜
作者：范成大
朝代：宋

夏肤粗已皴，秋蔕熟将脱。
不辞抱蔓归，聊慰相如渴。
题蜀果图四首·石榴
作者：范成大
朝代：宋

日烘古锦囊，露浥红玛瑙。
玉池嚥清肥，三彭迹如扫。
题蜀果图四首木瓜
作者：范成大
朝代：宋

沈沈黛色浓，糁糁金沙绚。却笑宣州房，竞作红妆面。
题记事册
作者：范成大
朝代：宋
体裁：七言绝句

划破虚空一剑间，六根同转上头关。如今宴坐庵中事，政在凡夫道法间。
题记事册
作者：范成大
朝代：宋

北山山下小庵居，佛劫仙尘只故吾。八万四千空色界，不离一法认昆庐。
题记事册
作者：范成大
朝代：宋

北山山下小庵居，佛劫仙尘只故吾。八万四千空色界，不离一法认毗卢。
题记事册
作者：范成大
朝代：宋

北山山下小庵居，佛劫仙尘只故吾。
八万四千空色界，不离一法认毘卢。
题请息斋六言
作者：范成大
朝代：宋

冷暖旧雨今雨，是非一波万波。壁下禅枯达磨，室中病著维摩。
题请息斋六言
作者：范成大
朝代：宋

口边一任醭去，鼻也慵将涕收。
闲门冷落车辙，空室团栾话头。
题请息斋六言
作者：范成大
朝代：宋

多谢纷纷云雨，相忘渺渺江湖。
坐隅但忌占鵩，屋上何烦誉乌？
题请息斋六言
作者：范成大
朝代：宋

灩澦年年似马，太行日日摧车。
笑中恐有义甫，泣里难防叔鱼。
题请息斋六言
作者：范成大
朝代：宋

税驾今吾将老，结庐此地不喧。
恐妨蝴蝶同梦，笑傅颠当守门。
题请息斋六言十首
作者：范成大
朝代：宋

洞门昼挂铁锁，阁道秋生绿苔。蓍下略同龟伏，瓜中且免蝇来。多谢纷纷云雨，相忘渺渺江湖。坐隅但忌占鵩，屋上何烦誉乌。滟滪年年似马，太行日日摧车。笑中恐有义甫，泣里难防叔鱼。见影蜮犹铋铋，闻声厖尚狺狺。问谁毛生名纸，知我角出车轮。不惜人扶难拜，非关我醉欲眠。劳君敬枯木耳，恐汝见湿灰焉。税驾今吾将老，结庐此地不喧。恐妨蝴蝶同梦，笑倩颠当守门。口边一任醭去，鼻孔慵将涕收。閒门冷落车辙，空室团栾话头。冷煖旧雨今雨，是非一波万波。壁下禅枯达磨，室中病著维摩。亲戚自有情话，来往都无杂言。酒熟径须相报，文成聊与细论。园丁以时白事，山客终日相陪。竹比平安报到，花依次第折来。
题请息斋六言十首·其一
作者：范成大
朝代：宋
体裁：六言诗

洞门昼挂铁锁，阁道秋生绿苔。蓍下略同龟伏，瓜中且免蝇来。
题请息斋六言十首·其七
作者：范成大
朝代：宋
体裁：六言诗

口边一任醭去，鼻孔慵将涕收。閒门冷落车辙，空室团栾话头。
题请息斋六言十首·其三
作者：范成大
朝代：宋

滟滪年年似马，太行日日摧车。
笑中恐有义甫，泣裏难防叔鱼。
题请息斋六言十首·其三
作者：范成大
朝代：宋

滟滪年年似马，太行日日摧车。笑中恐有义甫，泣里难防叔鱼。
题请息斋六言十首·其九
作者：范成大
朝代：宋
体裁：六言诗

亲戚自有情话，来往都无杂言。酒熟径须相报，文成聊与细论。
题请息斋六言十首·其二
作者：范成大
朝代：宋
体裁：六言诗

多谢纷纷云雨，相忘渺渺江湖。坐隅但忌占鵩，屋上何烦誉乌。
题请息斋六言十首·其五
作者：范成大
朝代：宋
体裁：六言诗

不惜人扶难拜，非关我醉欲眠。劳君敬枯木耳，恐汝见湿灰焉。
题请息斋六言十首·其八
作者：范成大
朝代：宋

冷暖旧雨今雨，是非一波万波。
壁下禅枯达磨，室中病着维摩。
题请息斋六言十首·其八
作者：范成大
朝代：宋

冷煖旧雨今雨，是非一波万波。壁下禅枯达磨，室中病著维摩。
题请息斋六言十首·其六
作者：范成大
朝代：宋
体裁：六言诗

税驾今吾将老，结庐此地不喧。恐妨蝴蝶同梦，笑倩颠当守门。
题请息斋六言十首·其十
作者：范成大
朝代：宋
体裁：六言诗

园丁以时白事，山客终日相陪。竹比平安报到，花依次第折来。
题请息斋六言十首·其四
作者：范成大
朝代：宋
体裁：六言诗

见影蜮犹铋铋，闻声厖尚狺狺。问谁毛生名纸，知我角出车轮。
题谭德称扇
作者：范成大
朝代：宋
体裁：七言绝句

蛮风吹雨瘴江肥，短草荒山鸟不飞。尽是泸南肠断句，如今分与故人归。
题赵希远案鹰图
作者：范成大
朝代：宋
体裁：七言绝句

学射春山万岁湖，牙门列骑卷平芜。如今黄土原边梦，犹识呼鹰嗾犬图。
题赵昌四季花图·拒霜旱莲
作者：范成大
朝代：宋
体裁：五言绝句

霜天木芙蓉，陆地旱莲草。水花云锦尽，不见秋风好。
题赵昌四季花图·梅花山茶
作者：范成大
朝代：宋
体裁：五言绝句

月淡玉逾瘦，雪深红欲燃。同时不同调，聊用慰衰年。
题赵昌四季花图·海棠梨花
作者：范成大
朝代：宋

醉红睡未熟，泪玉春带雨。阿环不可招，空寄凭肩语。卫足保明哲，忘忧助欢娱。欣欣夏日永，媚我幽人庐。霜天木芙蓉，陆地旱莲草。水花云锦尽，不见秋风好。月淡玉逾瘦，雪深红欲燃。同时不同调，聊用慰衰年。
题赵昌四季花图·葵花萱草
作者：范成大
朝代：宋
体裁：五言绝句

卫足保明哲，忘忧助欢娱。欣欣夏日永，媚我幽人庐。
题赵昌四季花图海棠梨花
作者：范成大
朝代：宋
体裁：五言绝句

醉红睡未熟，泪玉春带雨。阿环不可招，空寄凭肩语。
题赵昌木瓜花
作者：范成大
朝代：宋

秋风魏瓠实，春雨燕脂花。
彩笔不可写，滴露匀朝霞。
题赵昌木瓜花
作者：范成大
朝代：宋
体裁：五言绝句

秋风魏瓠实，春雨燕脂花。綵笔不可写，滴露匀朝霞。
题醉道士图
作者：范成大
朝代：宋

蜩鴳鹏鹍任过前，壶中春色瓮中天。朝来兀兀三杯后，且作人间有漏仙。
题醉道士图
作者：范成大
朝代：宋

蜩鷃鹏鵾任过前，壶中春色瓮中天。
朝来兀兀三杯后，且作人间有漏仙。
题醉道士图
作者：范成大
朝代：宋

蜩鷃鹏鶤任过前，壶中春色瓮中天。朝来兀兀三杯後，且作人间有漏仙。
题金牛洞
作者：范成大
朝代：宋
体裁：古风

故乡江吴多好山，笋舆篾舫相穷年。春风吹入江南陌，叠障双峰如旧识。闻道金牛更孱颜，古来铁锁高难攀。自从仙伯弭芝盖，凤舞鸾歌开洞天。新诗剩说山中妙，我不曾游先梦到。从渠弱水隔蓬莱，云山何处无瑶草。
题金牛洞
作者：范成大
朝代：宋

故乡江吴多好山，笋舆篾舫相穷年。
春风吹入江南陌，迭障双峰如旧识。
闻道金牛更孱颜，古来铁锁高难攀。
自从仙伯弭芝盖，凤舞鸾歌开洞天。
新诗剩说山中妙，我不曾游先梦到。
从渠弱水隔蓬莱，云山何处无瑶草。
题锦亭
作者：范成大
朝代：宋
体裁：七言绝句

手开花径锦成窠，浩荡春风载酒过。来岁游人应解笑，甘棠终少海棠多。
题黄居寀雀竹图
作者：范成大
朝代：宋

群雀岁寒保聚，两鹑日晏忘归。草间岂无余粒，乔地风号雪飞。
题黄居寀雀竹图二首
作者：范成大
朝代：宋

群雀岁寒保聚，两鹑日晏忘归。草间岂无馀粒，刮地风号雪飞。蔓花露下凝碧，丛竹秋来老苍。噪雀群争何事，么禽自啭清篁。
题黄居寀雀竹图二首·其一
作者：范成大
朝代：宋

群雀岁寒保聚，两鹑日晏忘归。
草间岂无余粒，刮地风号雪飞。
题黄居寀雀竹图二首·其一
作者：范成大
朝代：宋

群雀岁寒保聚，两鹑日晏忘归。草间岂无馀粒，刮地风号雪飞。
题黄居寀雀竹图二首·其二
作者：范成大
朝代：宋
体裁：六言诗

蔓花露下凝碧，丛竹秋来老苍。噪雀群争何事，么禽自啭清篁。
题黄州临皋亭
作者：范成大
朝代：宋
体裁：七言绝句

夏口风帆赤壁矶，雪堂酾酒竹楼棋。系舟一日黄州下，只办登临不办诗。
题黄州临皋亭
作者：范成大
朝代：宋

夏口风帆赤壁矶，雪堂酾酒竹楼棋。
繫舟一日黄州下，只办登临不办诗。
颜桥道中
作者：范成大
朝代：宋
体裁：七言绝句

村村篱落总新修，处处田畴尽有秋。一段农家好风景，稻堆高出屋山头。
風月堂
作者：范成大
朝代：宋

天風無邊吹海月，景入溪山更奇絕。
太守文章別乘賢，平生付與金杯滑。
門闌我亦似彭宣，想聞橫玉叫蒼煙。
讀碑索句仍投轄，誰是揚州控鶴仙。
風止
作者：范成大
朝代：宋

收盡狂飆捲盡雲，一竿晴日曉光新。
柳魂花魄都無恙，依舊商量作好春。
风月堂
作者：范成大
朝代：宋
体裁：古风

天风无边吹海月，景入溪山更奇绝。太守文章别乘贤，平生付与金杯滑。门阑我亦似彭宣，想闻横玉叫苍烟。读碑索句仍投辖，谁是扬州控鹤仙。
风月堂
作者：范成大
朝代：宋

天风无边吹海月，景入溪山更奇绝。太守文章别乘贤，平生付与金杯滑。门阑我亦似彭宣，想闻横玉叫苍烟。读碑索句仍投辖，谁是扬州控鹤仙？
风止
作者：范成大
朝代：宋

收尽狂飙卷尽云，一竿晴日晓光新。柳魂花魄都无恙，依旧商量作好春。
风止
作者：范成大
朝代：宋
体裁：七言绝句

收尽狂飙捲尽云，一竿晴日晓光新。柳魂花魄都无恙，依旧商量作好春。
食罢书字
作者：范成大
朝代：宋
体裁：五言律诗

甲子霖涔雨，东南湿蛰风。荔枝梅子绿，豆蔻杏花红。扪腹蛮茶快，扶头老酒中。荒隅经岁客，土俗渐相通。
食罷書字
作者：范成大
朝代：宋

甲子霖涔雨，東南濕蟄風。
荔枝梅子綠，豆蔻杏花紅。
捫腹蠻茶快，扶頭老酒中。
荒隅經歲客，土俗漸相通。
餘杭
作者：范成大
朝代：宋

春晚山花各靜芳，從教紅紫送韶光。
忍冬清馥薔薇釅，薰滿千村萬落香。
餘杭初出陸
作者：范成大
朝代：宋

村媼羣觀笑老翁，宦途何處苦龍鍾。
霜毛瘦骨猶千騎，少見行人似箇儂。
餘杭道中
作者：范成大
朝代：宋

落花流水淺深紅，盡日帆飛繡浪中。
桑眼迷離應欠雨，麥鬚騷殺已禁風。
牛羊路杳千山合，雞犬村深一徑通。
五柳能消多許地，客程何苦鎮匆匆。
馀杭
作者：范成大
朝代：宋
体裁：七言绝句

春晚山花各静芳，从教红紫送韶光。忍冬清馥蔷薇酽，薰满千村万落香。
馀杭初出陆
作者：范成大
朝代：宋

村媪群观笑老翁，宦途何处苦龙钟。霜毛瘦骨犹千骑，少见行人似个侬。
馀杭道中
作者：范成大
朝代：宋

落花流水浅深红，尽日帆飞绣浪中。桑眼迷离应欠雨，麦须骚杀已禁风。牛羊路杳千山合，鸡犬村深一径通。五柳能消多许地，客程何苦镇匆匆。
香山
作者：范成大
朝代：宋

抖擞轩裳一哄尘，任教空翠滴乌巾。
老身已到篮舆上，处处青山是故人。
香山
作者：范成大
朝代：宋
体裁：七言绝句

抖擞轩裳一鬨尘，任教空翠滴乌巾。老身已到篮舆上，处处青山是故人。
香山
作者：范成大
朝代：宋

抖擻軒裳一鬨塵，任教空翠滴烏巾。
老身已到籃輿上，處處青山是故人。
香山
作者：范成大
朝代：宋

採香徑裏木蘭舟，嚼蕊吹芳爛熳遊。
落日青山都好在，桑間蕎麥滿芳洲。
香山
作者：范成大
朝代：宋

采香径裏木兰舟，嚼蕊吹芳烂熳游。
落日青山都好在，桑间荞麦满芳洲。
香山
作者：范成大
朝代：宋
体裁：七言绝句

采香径里木兰舟，嚼蕊吹芳烂熳游。落日青山都好在，桑间荞麦满芳洲。
馬當洑阻風居人云非五日或七日風不止謂之重陽信
作者：范成大
朝代：宋

拍岸回流逆上磯，枯楊折葦靜相依。
趁墟漁子晨爭渡，賽廟商人晚醉歸。
重九信來風未憗，大千行徧昨俱非。
羈愁萬斛從頭數，带眼今秋又減圍。
馬跡石
作者：范成大
朝代：宋

跨馬凌空亦快哉，龍腰鶴背謾徘徊。
遊人欲識仙蹤處，但覓蒼崖白塔來。
馬鞍驛飯罷縱步
作者：范成大
朝代：宋

食飽倦輿馬，散策步前岡。
意行踏芳草，蕭艾蓊生香。
春事甚寂寥，山桃带松篁。
游蜂入菜花，此豈堪蜜房。
今年蠶出遲，柘葉分寸長。
好晴纔數日，歲事未渠央。
驚蟄家人子輩爲易疏簾
作者：范成大
朝代：宋

二分春色到窮閻，兒女祈翁出滯淹。
幽蟄夜驚雷奮地，小窗朝爽日篩簾。
惠風全解墨池凍，清晝賸繙雲笈籤。
親友莫嗔情話少，向來屏息似龜蟾。
驟寒吟
作者：范成大
朝代：宋

九月奇寒前未聞，巷南巷北無行人。
冥凌盡用大冬手，肯爲歲華留小春。
陰風吹雨作冰屑，駝裘如鐵綿裘折。
可憐籬下木芙蓉，不獨宜霜更宜雪。
马当洑阻风居人云非五日或七日风不止谓之重阳信
作者：范成大
朝代：宋

拍岸回流逆上矶，枯杨折苇静相依。趁墟渔子晨争渡，赛庙商人晚醉归。重九信来风未慭，大千行遍昨俱非。羁愁万斛从头数，带眼今秋又减围。
马当洑阻风居人云非五日或七日风不止谓之重阳信
作者：范成大
朝代：宋

拍岸回流逆上矶，枯杨折苇静相依。
趁墟渔子晨争渡，赛庙商人晚醉归。
重九信来风未憗，大千行徧昨俱非。
羁愁万斛从头数，带眼今秋又减围。
马当洑阻风，居人云︰非五日或七日风不止，
作者：范成大
朝代：宋

拍岸回流逆上矶，枯杨折苇静相依。趁墟渔子晨争渡，赛庙商人晚醉归。重九信来风未恐，大千行行昨俱非。羁愁万斛从头数，带眼今秋又减围。
马迹石
作者：范成大
朝代：宋
体裁：七言绝句

跨马凌空亦快哉，龙腰鹤背谩徘徊。游人欲识仙踪处，但觅苍崖白塔来。
马鞍驿饭罢纵步
作者：范成大
朝代：宋

食饱倦舆马，散策步前冈。意行踏芳草，萧艾蓊生香。春事甚寂寥，山桃带松篁。游蜂入菜花，此岂堪蜜房。今年蚕出迟，柘叶分寸长。好晴才数日，岁事未渠央。
马鞍驿饭罢纵步
作者：范成大
朝代：宋

食饱倦舆马，散策步前冈。
意行踏芳草，萧艾蓊生香。
春事甚寂寥，山桃带松篁。
游蜂入菜花，此岂堪蜜房。
今年蚕出迟，柘叶分寸长。
好晴纔数日，岁事未渠央。
马鞍驿饭罢纵步
作者：范成大
朝代：宋

食饱倦舆马，散策步前冈。意行踏芳草，萧艾蓊生香。春事甚寂寥，山桃带松篁。游蜂入菜花，此岂堪蜜房？今年蚕出迟，柘叶分寸长。好晴才数日，岁事未渠央。
骤寒吟
作者：范成大
朝代：宋
体裁：古风

九月奇寒前未闻，巷南巷北无行人。冥凌尽用大冬手，肯为岁华留小春。阴风吹雨作冰屑，驼裘如铁绵裘折。可怜篱下木芙蓉，不独宜霜更宜雪。
體中不佳偶書
作者：范成大
朝代：宋

生平人比似維摩，試比尪孱不啻過。
舊摘衰髯今雪徧，頻揩病眼轉花多。
從來世味聊復爾，此去官身如老何。
收拾頹齡加藥餌，尚堪風月對婆娑。
高景山夜归
作者：范成大
朝代：宋
体裁：七言绝句

伊轧篮舆草露间，夜凉月暗走孱颜。忽逢陂水明如镜，照见沉沉倒景山。
高景山夜歸
作者：范成大
朝代：宋

伊軋籃輿草露間，夜凉月暗走孱顔。
忽逢陂水明如鏡，照見沉沉倒景山。
高景庵泉亭
作者：范成大
朝代：宋

峰头挥手笑红尘，天入双眸洗翳昏。
万里西风熟秔稻，白云堆裏着黄云。
高景庵泉亭
作者：范成大
朝代：宋
体裁：七言绝句

峰头挥手笑红尘，天入双眸洗翳昏。万里西风熟粳稻，白云堆里著黄云。
高景庵读旧题有感
作者：范成大
朝代：宋
体裁：七言绝句

莓苔风雨旧诗留，十七年前鬓未秋。岩桂拂云篁竹拱，树犹如此一搔头。
高景菴泉亭
作者：范成大
朝代：宋

峰頭揮手笑紅塵，天入雙眸洗翳昏。
萬里西風熟秔稻，白雲堆裏著黄雲。
高景菴讀舊題有感
作者：范成大
朝代：宋

莓苔風雨舊詩留，十七年前鬢未秋。
巖桂拂雲篁竹拱，樹猶如此一搔頭。
高楼曲
作者：范成大
朝代：宋
体裁：五言绝句

岁暮天涯客，黄昏蝙蝠飞。高楼人不到，小雨怯单衣。
高樓曲
作者：范成大
朝代：宋

歲暮天涯客，黄昏蝙蝠飛。
高樓人不到，小雨怯單衣。
高淳道中
作者：范成大
朝代：宋

路入高淳麥更深，草泥霑潤馬駸駸。
雨歸隴首雲凝黛，日漏山腰石滲金。
老柳不春花自蔓，古祠無壁樹空陰。
一簞定屬前村店，衮衮炊煙起竹林。
高淳道中
作者：范成大
朝代：宋

路入高淳麦更深，草泥沾润马駸駸。雨归陇首云凝黛，日漏山腰石渗金。老柳不春花自蔓，古祠无壁树空阴。一箪定属前村店，衮衮炊烟起竹林。
高淳道中
作者：范成大
朝代：宋

路入高淳麦更深，草泥沾润马骎骎。雨归陇首云凝黛，日漏山腰石渗金。老柳不春花自蔓，古祠无壁树空阴。一箪定属前村店，衮衮炊烟起竹林。
高淳道中
作者：范成大
朝代：宋

路入高淳麦更深，草泥霑润马骎骎。
雨归陇首云凝黛，日漏山腰石渗金。
老柳不春花自蔓，古祠无壁树空阴。
一箪定属前村店，衮衮炊烟起竹林。
鬼門關
作者：范成大
朝代：宋

天作隴頭石闕，人言要隔塵樊。
百年會須作鬼，無事先穿鬼關。
鬼门关
作者：范成大
朝代：宋
体裁：六言诗

天作陇头石阙，人言要隔尘樊。百年会须作鬼，无事先穿鬼关。
魚復浦泊舟望月出赤甲山山形斷缺如鼉龍坐而張頤月自缺中騰上山頂
作者：范成大
朝代：宋

月出赤甲如金盆，蹲龍呀口吐復吞。
長風浩浩挾之出，影落半江沉復翻。
天高夜靜四山寂，惟有灘聲喧水門。
高齋詩翁不可作，我亦不眠終夕看。
魯如晦郎中輓詞二首·其一
作者：范成大
朝代：宋

術業推游刃，功名苦溯洄。
著鞭孤壯志，籌算老奇才。
星省龐眉去，雲山袖手來。
知公了時命，何必誄餘哀。
魯如晦郎中輓詞二首·其二
作者：范成大
朝代：宋

自古歸來引，于今遂隠篇。
碁燈熒夜觀，歌板聒春船。
陳迹空華似，佳城露草邊。
寂寥雞黍約，望眼一潸然。
魯家洑入沌
作者：范成大
朝代：宋

過盡巴東巫峽長，荆川鼓棹更茫茫。
避風怕入三江口，乘月貪行百里荒。
夜後逢人盡刀劍，古來踏地皆耕桑。
可憐行路難如此，一簇寒蘆尚稅場。
鰻井
作者：范成大
朝代：宋

決甃神通未易論，雨聲留客夜翻盆。
不辭客路春泥滑，且足秧田舊水痕。
鱼复浦泊舟，望月出赤甲山，山形断缺如鼍龙
作者：范成大
朝代：宋

月出赤甲如金盆，蹲龙呀口吐复吞。长风浩浩挟之出，影落半江沉复翻。天高夜静四山寂，惟有滩声喧水门。高斋诗翁不可作，我亦不眠终夕看。
鱼復浦泊舟望月出赤甲山山形断缺如鼍龙坐而张颐月自缺中腾上山顶
作者：范成大
朝代：宋

月出赤甲如金盆，蹲龙呀口吐復吞。
长风浩浩挟之出，影落半江沉復翻。
天高夜静四山寂，惟有滩声喧水门。
高斋诗翁不可作，我亦不眠终夕看。
鲁如晦郎中挽词
作者：范成大
朝代：宋

术业推游刃，功名苦溯洄。
著鞭孤壮志，筹算老奇才。
星省庞眉去，云山袖手来。
知公了时命，何必诔余哀。
鲁如晦郎中挽词二首
作者：范成大
朝代：宋

术业推游刃，功名苦溯洄。著鞭孤壮志，筹算老奇才。星省庞眉去，云山袖手来。知公了时命，何必诔馀哀。自古归来引，于今遂隐篇。棋灯荧夜观，歌板聒春船。陈迹空华似，佳城露草边。寂寥鸡黍约，望眼一潸然。
鲁如晦郎中挽词二首·其一
作者：范成大
朝代：宋

术业推游刃，功名苦溯洄。著鞭孤壮志，筹算老奇才。星省庞眉去，云山袖手来。知公了时命，何必诔馀哀。
鲁如晦郎中挽词二首·其二
作者：范成大
朝代：宋

自古归来引，于今遂隐篇。棋灯荧夜观，歌板聒春船。陈迹空华似，佳城露草边。寂寥鸡黍约，望眼一潸然。
鲁如晦郎中輓词二首·其一
作者：范成大
朝代：宋

术业推游刃，功名苦溯洄。
着鞭孤壮志，筹算老奇才。
星省庞眉去，云山袖手来。
知公了时命，何必诔余哀。
鲁如晦郎中輓词二首·其二
作者：范成大
朝代：宋

自古归来引，于今遂隠篇。
碁灯荧夜观，歌板聒春船。
陈迹空华似，佳城露草边。
寂寥鸡黍约，望眼一潸然。
鲁家洑入沌
作者：范成大
朝代：宋
体裁：七言律诗

过尽巴东巫峡长，荆川鼓棹更茫茫。避风怕入三江口，乘月贪行百里荒。夜后逢人尽刀剑，古来踏地皆耕桑。可怜行路难如此，一簇寒芦尚税场。
鲁家洑入沌
作者：范成大
朝代：宋

过尽巴东巫峡长，荆川鼓棹更茫茫。避风怕入三江口，乘月贪行百里荒。夜后逢人尽刀剑，古来踏地皆耕桑。可怜行路难如此，一簇寒芦尚税场！
鳗井
作者：范成大
朝代：宋
体裁：七言绝句

决甃神通未易论，雨声留客夜翻盆。不辞客路春泥滑，且足秧田旧水痕。
鷓鴣天
作者：范成大
朝代：宋

仗下儀客筆下文。天風駕鶴住仙真。榴花三日迎端午，蕉葉千春紀誕辰。經圀志，立朝身。暫煩高手活吳民。明朝莫遣書丹篆，怕引新符刻玉麟。
鷓鴣天
作者：范成大
朝代：宋

休舞銀貂小契丹。滿堂賓客盡關山。從今嫋嫋盈盈處，誰復端端正正看。模淚易，寫愁難。瀟湘江上竹枝斑。碧雲日暮無書寄，寥落煙中一雁寒。
鷓鴣天
作者：范成大
朝代：宋

壓蕊拈鬚粉作團。疏香辛苦顫朝寒。須知風月尋常見，不似層層帶雪看。春髻重，曉眉彎。一枝斜並縷金旛。酒紅不解東風凍，驚怪釵頭玉燕乾。
鷓鴣天
作者：范成大
朝代：宋

嫩綠重重看得成。曲欄幽檻小紅英。酴醿架上蜂兒鬧，楊柳行間燕子輕。春婉娩，客飄零。殘花淺酒片時清。一杯且買明朝事，送了斜陽月又生。
鷓鴣天
作者：范成大
朝代：宋

樓觀青紅倚快晴。驚看陸地湧蓬瀛。南園花影笙歌地，東嶺松風鼓角聲。山繞水，水縈城。柳邊沙外古今情。坐中更有揮豪客，一段風流畫不成。
鷓鴣天
作者：范成大
朝代：宋

盪漾西湖采綠蘋。揚鞭南埭袞紅塵。桃花暖日茸茸笑，楊柳光風淺淺顰。章貢水，鬱孤雲。多情爭似桂江春。崔徽卷軸瑤姬夢，縱有相逢不是真。
鷓鴣天
作者：范成大
朝代：宋

繡戶當年瑞氣充。紫陽駕鶴下天風。萬山秀色渾鍾盡，六月炎光一洗空。蕉葉滿，綵衣重。刻符持節盡人雄。坐中金母欣餘慶，勸醉周公勸魯公。
鸡冠
作者：范成大
朝代：宋
体裁：五言绝句

号名极形似，摹写与真逼。聊以画滑稽，慰我秋园寂。
鹊桥仙 其二 燕山九日作
作者：范成大
朝代：宋
体裁：词

万里汉家使，双节照清秋。旧京行遍，中夜呼禹济黄流。寥落桑榆西北，无限太行紫翠，相伴过芦沟。岁晚客多病，风露冷貂裘。对重九，须烂醉，莫牢愁。黄花为我，一笑不管鬓霜羞。袖里天书咫尺，眼底关河百二，歌罢此生浮。惟有平安信，随雁到南州。
鹊桥仙七夕
作者：范成大
朝代：宋
体裁：词

双星良夜，耕慵织懒，应被群仙相妒。娟娟月姊满眉颦，更无奈、风姨吹雨。相逢草草，争如休见，重搅别离心绪。新欢不抵旧愁多，倒添了、新愁归去。
鹧鸪天
作者：范成大
朝代：宋
体裁：词

仗下仪容笔下文。天风驾鹤住仙真。榴花三日迎端午，蕉叶千春纪诞辰。经国志，立朝身。暂烦高手活吴民。明朝莫遣书丹篆，怕引新符刻玉麟。
鹧鸪天
作者：范成大
朝代：宋

休舞银貂小契丹。满堂宾客尽关山。从今袅袅盈盈处，谁复端端正正看。模泪易，写愁难。潇湘江上竹枝斑。碧云日暮无书寄，寥落烟中一雁寒。荡漾西湖采绿蘋。扬鞭南埭衮红尘。桃花暖日茸茸笑，杨柳光风浅浅颦。章贡水，郁孤云。多情争似桂江春。崔徽卷轴瑶姬梦，纵有相逢不是真。嫩绿重重看得成。曲栏幽槛小红英。酴醾架上蜂儿闹，杨柳行间燕子轻。春婉娩，客飘零。残花浅酒片时清。一杯且买明朝事，送了斜阳月又生。
鹧鸪天
作者：范成大
朝代：宋

绣户当年瑞气充。紫阳驾鹤下天风。万山秀色浑钟尽，六月炎光一洗空。蕉叶满，彩衣重。刻符持节尽人雄。坐中金母欣馀庆，劝醉周公劝鲁公。
鹧鸪天
作者：范成大
朝代：宋

荡漾西湖采绿苹。扬鞭南埭哀红尘。桃花暖日茸茸笑，杨柳光风浅浅颦。
章贡水，郁孤云。多情争似桂江春。崔徽卷轴瑶姬梦，纵有相逢不是真。
鹧鸪天 其四 雪梅
作者：范成大
朝代：宋

压蕊拈须粉作团。疏香辛苦颤朝寒。须知风月寻常见，不似层层带雪看。春髻重，晓眉弯。一枝斜并缕金幡。酒红不解东风冻，惊怪钗头玉燕乾。
鹧鸪天·仗下仪客笔下文
作者：范成大
朝代：宋
体裁：词

仗下仪客笔下文。
天风驾鹤住仙真。
榴花三日迎端午，蕉叶千春纪诞辰。
经圀志，立朝身。
暂烦高手活吴民。
明朝莫遣书丹篆，怕引新符刻玉麟。
鹧鸪天·休舞银貂小契丹
作者：范成大
朝代：宋

休舞银貂小契丹，满堂宾客尽关山。从今嫋嫋盈盈处，谁复端端正正看。模泪易，写愁难。潇湘江上竹枝斑。碧云日暮无书寄，寥落烟中一雁寒。
鹧鸪天·休舞银貂小契丹
作者：范成大
朝代：宋
体裁：词

休舞银貂小契丹，满堂宾客尽关山。从今袅袅盈盈处，谁复端端正正看。
模泪易，写愁难。潇湘江上竹枝斑。碧云日暮无书寄，寥落烟中一雁寒。
鹧鸪天·其一
作者：范成大
朝代：宋
体裁：词

休舞银貂小契丹。满堂宾客尽关山。从今袅袅盈盈处，谁复端端正正看。模泪易，写愁难。潇湘江上竹枝斑。碧云日暮无书寄，寥落烟中一雁寒。
鹧鸪天·其三
作者：范成大
朝代：宋

嫩绿重重看得成。曲栏幽槛小红英。酴醾架上蜂儿闹，杨柳行间燕子轻。春婉娩，客飘零。残花浅酒片时清。一杯且买明朝事，送了斜阳月又生。
鹧鸪天·其三
作者：范成大
朝代：宋
体裁：词

嫩绿重重看得成。曲阑幽槛小红英。酴醾架上蜂儿闹，杨柳行间燕子轻。春婉娩，客飘零。残花浅酒片时清。一杯且买明朝事，送了斜阳月又生。
鹧鸪天·其二
作者：范成大
朝代：宋

荡漾西湖采绿蘋。扬鞭南埭衮红尘。桃花暖日茸茸笑，杨柳光风浅浅颦。章贡水，郁孤云。多情争似桂江春。崔徽卷轴瑶姬梦，纵有相逢不是真。
鹧鸪天·压蕊拈须粉作团
作者：范成大
朝代：宋
体裁：词

压蕊拈须粉作团。疏香辛苦颤朝寒。须知风月寻常见，不似层层带雪看。春髻重，晓眉弯。一枝斜并缕金旛。酒红不解东风冻，惊怪钗头玉燕乾。
鹧鸪天·压蕊拈须粉作团
作者：范成大
朝代：宋

压蕊拈须粉作团。
疏香辛苦颤朝寒。
须知风月寻常见，不似层层带雪看。
春髻重，晓眉弯。
一枝斜并缕金旛。
酒红不解东风冻，惊怪钗头玉燕干。
鹧鸪天·嫩绿重重看得成
作者：范成大
朝代：宋
体裁：词

嫩绿重重看得成。
曲栏幽槛小红英。
酴醿架上蜂儿闹，杨柳行间燕子轻。
春婉娩，客飘零。
残花浅酒片时清。
一杯且买明朝事，送了斜阳月又生。
鹧鸪天·嫩绿重重看得成
作者：范成大
朝代：宋

嫩绿重重看得成。曲阑幽槛小红英。酴醿架上蜂儿闹，杨柳行间燕子轻。春婉娩，客飘零。残花浅酒片时清。一杯且贾明朝事，送了斜阳月又生。
鹧鸪天·嫩绿重重看得成
作者：范成大
朝代：宋
体裁：词

嫩绿重重看得成，曲栏幽槛小红英。酴醿架上蜂儿闹，杨柳行间燕子轻。
春婉娩，客飘零，残花浅酒片时清。一杯且买明朝事，送了斜阳月又生。
鹧鸪天·席上作
作者：范成大
朝代：宋

楼观青红倚快晴，惊看陆地涌蓬瀛。南园花影笙歌地，东岭松风鼓角声。
山绕水，水萦城。柳边沙外古今情。坐中更有挥毫客，一段风流画不成。
鹧鸪天·楼观青红倚快晴
作者：范成大
朝代：宋
体裁：词

楼观青红倚快晴。
惊看陆地涌蓬瀛。
南园花影笙歌地，东岭松风鼓角声。
山绕水，水萦城。
柳边沙外古今情。
坐中更有挥豪客，一段风流画不成。
鹧鸪天·绣户当年瑞气充
作者：范成大
朝代：宋

绣户当年瑞气充。紫阳驾鹤下天风。万山秀色浑钟尽，六月炎光一洗空。蕉叶满，彩衣重。刻符持节尽人雄。坐中金母欣余庆，劝醉周公劝鲁公。
鹧鸪天·绣户当年瑞气充
作者：范成大
朝代：宋
体裁：词

绣户当年瑞气充。
紫阳驾鹤下天风。
万山秀色浑锺尽，六月炎光一洗空。
蕉叶满，彩衣重。
刻符持节尽人雄。
坐中金母欣馀庆，劝醉周公劝鲁公。
鹧鸪天·荡漾西湖采绿苹
作者：范成大
朝代：宋
体裁：词

荡漾西湖采绿苹。
扬鞭南埭衮红尘。
桃花暖日茸茸笑，杨柳光风浅浅颦。
章贡水，郁孤云。
多情争似桂江春。
崔徽卷轴瑶姬梦，纵有相逢不是真。
鹧鸪天（席上作）
作者：范成大
朝代：宋
体裁：词

楼观青红倚快晴。惊看陆地涌蓬瀛。南园花影笙歌地，东岭松风鼓角声。山绕水，水萦城。柳边沙外古今情。坐中更有挥毫客，一段风流画不成。
鹧鸪天（雪梅）
作者：范成大
朝代：宋

压蕊拈须粉作团。疏香辛苦颤朝寒。须知风月寻常见，不似层层带雪看。春警重，晓眉弯。一枝斜井缕金德。酒红不解东风冻，惊怪钗头五燕干。
鹿鳴宴
作者：范成大
朝代：宋

岷峨鍾秀蜀多珍，坐上儒先更逸羣。
墨沼不憂經覆瓿，琴臺重有賦凌雲。
文章小技聊干祿，道學初心擬致君。
富貴功名今發軔，願看稽古策高勳。
鹿鳴席上贈貢士
作者：范成大
朝代：宋

登陸由來說四明，台星光處更魁星。
海濱二老尊周室，館下諸生右漢廷。
秋賦重增人物志，春闈俱上佛名經。
一飛好趁扶搖便，咫尺西興是北溟。
鹿鸣宴
作者：范成大
朝代：宋

岷峨钟秀蜀多珍，坐上儒先更逸羣。
墨沼不忧经覆瓿，琴台重有赋凌云。
文章小技聊干禄，道学初心拟致君。
富贵功名今发轫，愿看稽古策高勋。
鹿鸣宴
作者：范成大
朝代：宋
体裁：七言律诗

岷峨钟秀蜀多珍，坐上儒先更逸群。墨沼不忧经覆瓿，琴台重有赋凌云。文章小技聊干禄，道学初心拟致君。富贵功名今发轫，愿看稽古策高勋。
鹿鸣席上赠贡士
作者：范成大
朝代：宋
体裁：七言律诗

登陆由来说四明，台星光处更魁星。海滨二老尊周室，馆下诸生右汉廷。秋赋重增人物志，春闱俱上佛名经。一飞好趁扶摇便，咫尺西兴是北溟。
麻線堆
作者：范成大
朝代：宋

雲木盪胸起，鬰峩一峰危。
上有路千折，縺縷如縈絲。
是爲麻線堆，厥險天下稀。
偪仄容半足，顛墜寧復稽。
騰猱尚愁苦，游子將安之。
浮屠德寶者，悲智緒等慈。
隨山刊古木，尋壑得長磯。
輿梁捷飛度，布石綿階梯。
自從新路改，重趼無齎咨。
縣有孫少府，琬琰劖文詞。
勿云此事小，惟有行人知。
況觀峽山路，由來欠平治。
官吏既弗跡，誰肯深長思。
天險固自若，當令略成蹊。
土工運畚鍤，石工操鑿椎。
烈火敗磽确，築沙填隙巇。
多用百夫力，遠無五旬期。
但冀米鹽給，不煩金幣支。
非客敢竊議，道傍詢旄倪。
身雖雪山戍，亦願助毫釐。
工費嗟小哉，政須賢有司。
東有管夷陵，西有葉秭歸。
上維沈隠侯，夔臺今吏師。
下維熊繹孫，長材佐州麾。
豈吾金閨彥，不如林下緇。
懸知議克合，了此一段奇。
舟檝避潢潦，置郵疾飛馳。
憧憧吳蜀客，來往當無時。
仍磨鑽天石，大書四賢詩。
不佞願秉筆，遠寄峽口碑。
麻线堆
作者：范成大
朝代：宋

云木汤胸起，郁峨一峰危。上有路千折，縺缕如萦丝。是为麻线堆，厥险天下稀。逼仄容半足，颠坠宁复稽。腾猱尚愁苦，游子将安之？浮屠德宝者，悲智绪等慈。随山刊古木，寻壑得长矶。舆梁捷飞度，布石绵阶梯。自从新路改，重趼无斋咨。县有孙少府，琬琰劖文词。勿云此事小，惟有行人知。况观峡山路，由来欠平治。官吏既弗迹，谁肯深长思？天险固自若，当令略成蹊。土工运畚锸，石工操凿椎。烈火败硗确，筑沙填隙巇。多用百夫力，远无五旬期。但冀米盐给，不烦金币支。非客敢窃议，道傍询旄倪。身虽雪山戍，亦愿助毫厘。工费嗟小哉，政须贤有司。东有管夷陵，西有叶秭归。上维沈隐侯，夔台今吏师。下维熊绎孙，长材佐州麾。岂吾金闺彦，不如林下缁。悬知议克合，了此一段奇。舟橶避潢潦，置邮疾飞驰。憧憧吴蜀客，来往当无时。仍磨钻天石，大书四贤诗。不佞愿秉笔，远寄峡口碑。
麻线堆
作者：范成大
朝代：宋

云木荡胸起，郁峨一峰危。上有路千折，縺缕如萦丝。是为麻线堆，厥险天下稀。偪仄容半足，颠坠宁复稽。腾猱尚愁苦，游子将安之。浮屠德宝者，悲智绪等慈。随山刊古木，寻壑得长矶。舆梁捷飞度，布石绵阶梯。自从新路改，重趼无赍咨。县有孙少府，琬琰劖文词。勿云此事小，惟有行人知。况观峡山路，由来欠平治。官吏既弗迹，谁肯深长思。天险固自若，当令略成蹊。土工运畚锸，石工操凿椎。烈火败硗确，筑沙填隙巇。多用百夫力，远无五旬期。但冀米盐给，不烦金币支。非客敢窃议，道傍询旄倪。身虽雪山戍，亦愿助毫釐。工费嗟小哉，政须贤有司。东有管夷陵，西有叶秭归。上维沈隐侯，夔台今吏师。下维熊绎孙，长材佐州麾。岂吾金闺彦，不如林下缁。悬知议克合，了此一段奇。舟楫避潢潦，置邮疾飞驰。憧憧吴蜀客，来往当无时。仍磨钻天石，大书四贤诗。不佞愿秉笔，远寄峡口碑。
麻线堆
作者：范成大
朝代：宋

云木荡胸起，鬰峩一峰危。
上有路千折，縺缕如萦丝。
是为麻线堆，厥险天下稀。
偪仄容半足，颠坠宁復稽。
腾猱尚愁苦，游子将安之。
浮屠德宝者，悲智绪等慈。
随山刊古木，寻壑得长矶。
舆梁捷飞度，布石绵阶梯。
自从新路改，重趼无赍咨。
县有孙少府，琬琰劖文词。
勿云此事小，惟有行人知。
况观峡山路，由来欠平治。
官吏既弗迹，谁肯深长思。
天险固自若，当令略成蹊。
土工运畚锸，石工操凿椎。
烈火败硗确，筑沙填隙巇。
多用百夫力，远无五旬期。
但冀米盐给，不烦金币支。
非客敢窃议，道傍询旄倪。
身虽雪山戍，亦愿助毫釐。
工费嗟小哉，政须贤有司。
东有管夷陵，西有叶秭归。
上维沈隠侯，夔台今吏师。
下维熊绎孙，长材佐州麾。
岂吾金闺彦，不如林下缁。
悬知议克合，了此一段奇。
舟檝避潢潦，置邮疾飞驰。
憧憧吴蜀客，来往当无时。
仍磨钻天石，大书四贤诗。
不佞愿秉笔，远寄峡口碑。
黄伯益官舍賞梅
作者：范成大
朝代：宋

一杯何處洗愁顔，黄法曹家玉樹寒。
翠袖撚香留客看，春風都在小闌干。
黄伯益官舍赏梅
作者：范成大
朝代：宋

一杯何处洗愁颜，黄法曹家玉树寒。翠袖捻香留客看，春风都在小阑干。
黄伯益官舍赏梅
作者：范成大
朝代：宋

一杯何处洗愁颜，黄法曹家玉树寒。翠袖撚香留客看，春风都在小阑干。
黄牛峡
作者：范成大
朝代：宋
体裁：古风

朝离悲秋宅，午榜叠石矶。小留黄牛庙，细读石马诗。黄牛隐见苍山里，石马至今犹馘耳。当年梦境识仙翁，马为迎门神为起。物生不朽系所逢，欧词苏笔苍苔封。山高水长翁之风，石马亦与翁无穷。
黄牛峡
作者：范成大
朝代：宋

朝离悲秋宅，午榜迭石矶。
小留黄牛庙，细读石马诗。
黄牛隠见苍山裏，石马至今犹馘耳。
当年梦境识仙翁，马为迎门神为起。
物生不朽繫所逢，欧词苏笔苍苔封。
山高水长翁之风，石马亦与翁无穷。
黄牛峽
作者：范成大
朝代：宋

朝離悲秋宅，午榜疊石磯。
小留黄牛廟，細讀石馬詩。
黄牛隠見蒼山裏，石馬至今猶馘耳。
當年夢境識仙翁，馬爲迎門神爲起。
物生不朽繫所逢，歐詞蘇筆蒼苔封。
山高水長翁之風，石馬亦與翁無窮。
黄罴岭
作者：范成大
朝代：宋

薄游每违己，兹行遂登危。峻阪荡胸立，恍若对镜窥。传呼半空响，濛濛上烟霏。木末见前驱，可望不可追。跻攀百千盘，有顷身及之。白云叵揽撷，但觉沾人衣。高木傲烧痕，葱茏茁新荑。春禽断不到，惟有蜀魄啼。谓非人所寰，居然见锄犁。山农如木客，上下翾以飞。宁知有康庄，生死安崄巇。室屋了无处，恐尚橧巢栖。安得拔汝出，王路方清夷。
黄罴岭
作者：范成大
朝代：宋

薄游每违己，兹行遂登危。
峻阪荡胸立，恍若对镜窥。
传呼半空响，蒙蒙上烟霏。
木末见前驱，可望不可追。
跻攀百千盘，有顷身及之。
白云叵揽撷，但觉沾人衣。
高木傲烧痕，葱茏茁新荑。
春禽断不到，惟有蜀魄啼。
谓非人所寰，居然见锄犁。
山农如木客，上下翾以飞。
宁知有康庄，生死安崄巇。
室屋了无处，恐尚橧巢栖。
安得拔汝出，王路方清夷。
黄羆嶺
作者：范成大
朝代：宋

薄遊每違己，茲行遂登危。
峻阪盪胸立，恍若對鏡窺。
傳呼半空響，濛濛上煙霏。
木末見前驅，可望不可追。
躋攀百千盤，有頃身及之。
白雲叵攬擷，但覺沾人衣。
高木傲燒痕，葱蘢茁新荑。
春禽斷不到，惟有蜀魄啼。
謂非人所寰，居然見鋤犁。
山農如木客，上下翾以飛。
寧知有康莊，生死安嶮巇。
室屋了無處，恐尚橧巢栖。
安得拔汝出，王路方清夷。
點心山
作者：范成大
朝代：宋

入山窘宿雨，上山賀朝霽。
跬步便歷險，轉盼已呀氣。
豈惟膝點心，固已頭搶地。
遊人貪勝踐，姑吟蜀道易。
鼎河口枕上作
作者：范成大
朝代：宋
体裁：五言律诗

漂泊离巢燕，弯跧负壳蜗。瘦嫌莞席硬，老觉画屏奢。报道帆当落，传呼鼓已挝。且投人处宿，未到已闻蟆。
鼎河口枕上作
作者：范成大
朝代：宋

漂泊离巢燕，弯跧负殻蜗。
瘦嫌莞席硬，老觉画屏奢。
报道帆当落，传呼鼓已挝。
且投人处宿，未到已闻蟇。
鼎河口枕上作
作者：范成大
朝代：宋

漂泊離巢燕，彎跧負殻蝸。
瘦嫌莞席硬，老覺畫屏奢。
報道帆當落，傳呼鼓已撾。
且投人處宿，未到已聞蟇。
龍學侍郎清河侯張公輓詞二首·其一
作者：范成大
朝代：宋

白水名多士，清河最有聲。
人危孔北海，帝識柳宜城。
蜀險談間固，蠻訌檄到平。
凌煙何處在，風雨上銘旌。
龍學侍郎清河侯張公輓詞二首·其二
作者：范成大
朝代：宋

太息逢萋錦，平生付薄冰。
滄溟淙赤舌，白日照青蠅。
嶽麓身猶健，星維馭已升。
天如遺一老，人亦望三登。
龍學尚書新安侯羅公輓詞二首·其一
作者：范成大
朝代：宋

今代丹臺籍，頻年綠野居。
鐵冠真御史，革履舊尚書。
短世浮雲盡，平生半稿餘。
人言公不朽，蘭玉照前除。
龍學尚書新安侯羅公輓詞二首·其二
作者：范成大
朝代：宋

一昨更調瑟，如聞欲賜環。
途殫泣西狩，望絕起東山。
華屋林霏慘，新阡草露班。
春風埋玉淚，重爲庾公潸。
龍母廟
作者：范成大
朝代：宋

孝龍分職隸湘西，天許寧親歲一歸。
風雹春春損桃李，山中寒食尚冬衣。
龍津橋
作者：范成大
朝代：宋

燕石扶欄玉作堆，柳塘南北抱城迴。
西山剩放龍津水，留待官軍飲馬來。
龍門峽
作者：范成大
朝代：宋

插天千丈兩碧城，中有玉塹穿巖扃。
瀑流懸布不知數，亂落嵌根飛白雨。
瑶琨爲室雲爲關，龍君所居朱夏寒。
不辭擊棹更深入，萬一龍驚雷破山。
龙学侍郎清河侯张公挽词
作者：范成大
朝代：宋

白水名多士，清河最有声。
人危孔北海，帝识柳宜城。
蜀险谈间固，蛮讧檄到平。
凌烟何处在？风雨上铭旌。
龙学侍郎清河侯张公挽词二首
作者：范成大
朝代：宋

白水名多士，清河最有声。人危孔北海，帝识柳宜城。蜀险谈间固，蛮讧檄到平。凌烟何处在，风雨上铭旌。太息逢萋锦，平生付薄冰。沧溟淙赤舌，白日照青蝇。岳麓身犹健，星维驭已升。天如遗一老，人亦望三登。
龙学侍郎清河侯张公輓词二首·其一
作者：范成大
朝代：宋
体裁：五言律诗

白水名多士，清河最有声。人危孔北海，帝识柳宜城。蜀险谈间固，蛮讧檄到平。凌烟何处在，风雨上铭旌。
龙学侍郎清河侯张公輓词二首·其二
作者：范成大
朝代：宋
体裁：五言律诗

太息逢萋锦，平生付薄冰。沧溟淙赤舌，白日照青蝇。岳麓身犹健，星维驭已升。天如遗一老，人亦望三登。
龙学尚书新安侯罗公挽词
作者：范成大
朝代：宋

一昨更调瑟，如闻欲赐环。
途殚泣西狩，望绝起东山。
华屋林霏惨，新阡草露班。
春风埋玉泪，重为庚公潸。
龙学尚书新安侯罗公挽词二首
作者：范成大
朝代：宋

今代丹台籍，频年绿野居。铁冠真御史，革履旧尚书。短世浮云尽，平生半稿馀。人言公不朽，兰玉照前除。一昨更调瑟，如闻欲赐环。途殚泣西狩，望绝起东山。华屋林霏惨，新阡草露班。春风埋玉泪，重为庾公潸。
龙学尚书新安侯罗公挽词二首·其一
作者：范成大
朝代：宋

今代丹台籍，频年绿野居。铁冠真御史，革履旧尚书。短世浮云尽，平生半稿馀。人言公不朽，兰玉照前除。
龙学尚书新安侯罗公輓词二首·其一
作者：范成大
朝代：宋

今代丹台籍，频年绿野居。铁冠真御史，革履旧尚书。短世浮云尽，平生半稿余。人言公不朽，兰玉照前除。
龙学尚书新安侯罗公輓词二首·其二
作者：范成大
朝代：宋
体裁：五言律诗

一昨更调瑟，如闻欲赐环。途殚泣西狩，望绝起东山。华屋林霏惨，新阡草露班。春风埋玉泪，重为庾公潸。
龙母庙
作者：范成大
朝代：宋
体裁：七言绝句

孝龙分职隶湘西，天许宁亲岁一归。风雹春春损桃李，山中寒食尚冬衣。
龙津桥
作者：范成大
朝代：宋
体裁：七言绝句

燕石扶栏玉作堆，柳塘南北抱城回。西山剩放龙津水，留待官军饮马来。
龙津桥
作者：范成大
朝代：宋

燕石扶栏玉作堆，柳塘南北抱城迴。
西山剩放龙津水，留待官军饮马来。
龙门峡
作者：范成大
朝代：宋

插天千丈两碧城，中有玉堑空岩扃。瀑流悬布不知数，乱落嵌根飞白雨。瑶琨为室云为关，龙君所居朱夏寒。不辞击棹更深入，万一龙惊雷破山。
龙门峡
作者：范成大
朝代：宋
体裁：古风

插天千丈两碧城，中有玉堑穿岩扃。瀑流悬布不知数，乱落嵌根飞白雨。瑶琨为室云为关，龙君所居朱夏寒。不辞击棹更深入，万一龙惊雷破山。
龟渚
作者：范成大
朝代：宋
体裁：七言绝句

白鱼出水卧银刀，紫笋堆盘脱锦袍。扪腹将军犹未快，棹船西岸摘蒌蒿。
�䢹驿大雨
作者：范成大
朝代：宋
体裁：五言律诗

暮雨连朝雨，长亭又短亭。今朝骑马怯，平日系船听。竹叶垂头碧，秧苗满意青。农畴方可望，客路敢遑宁。
𨚩䢹驛大雨
作者：范成大
朝代：宋

暮雨連朝雨，長亭又短亭。
今朝騎馬怯，平日繫船聽。
竹葉垂頭碧，秧苗滿意青。
農疇方可望，客路敢遑寧。
𨚩䢹驿大雨
作者：范成大
朝代：宋

暮雨连朝雨，长亭又短亭。
今朝骑马怯，平日繫船听。
竹叶垂头碧，秧苗满意青。
农畴方可望，客路敢遑宁。
三弟得告來見省
作者：范純仁
朝代：宋

一門遭遇世應稀，詔許尋兄荷主慈。
屈指共驚游宦久，差肩却想事親時。
慚卿才識加昏耗，嗟季情懷畏別離。
報國爾曹心尚壯，無能唯我復先衰。
上巳泛舟酬子華相公
作者：范純仁
朝代：宋

佳節仍逢善政初，熙然民物在華胥。
龍樓影裏回仙棹，隼旆光中從相車。
明媚山川鋪晚照，啁啾絲管響清虛。
太平應似羲皇世，早晚重看洛出書。
上文潞公同甲會
作者：范純仁
朝代：宋

四公眉壽復均年，此會前脩未省傳。
筋力輕安同少壯，風標蕭灑似神僊。
分司東洛榮難並，聚德西豪事莫肩。
今夕天官應有奏，老人星彩近台躔。
中秋賞月
作者：范純仁
朝代：宋

碧落無雲玉鑒飛，淨中毫髮了能窺。
光隨酒蟻斟銀榼，彩瑩歌人發瓠犀。
露重已從巾角墊，輪傾欲把斗杓携。
醉狂直好探蟾窟，安得陵空萬仞梯。
久雨
作者：范純仁
朝代：宋

季夏德陽盛，炎赫恢洪鑪。
俄然積陰來，直掩造化樞。
蒸雲滿乾坤，澍雨傾江湖。
晝夜不停灑，動植寧得蘇。
深虞墊地軸，遂恐沈日車。
火官弛權綱，朱鳥憂沾濡。
薰風阜民物，反逢怒飈驅。
川盈浩無津，龍卧埋深淤。
晦霧擁城門，驚瀾起康衢。
雖經禹力勤，尚畏赤子魚。
叢蘭委泥滓，祥木掩蒿蕪。
罅漏生廣厦，浸淫矧吾廬。
澀蘚上明鏡，蠹腐盈縑書。
牆茨漸衣繡，網蟲競纓珠。
螺蚓恣緣繞，蛙黽爭讙呼。
幽人志自苦，陰處情難舒。
憂頹詎安席，避溺思乘桴。
安得赤帝悟，却使政令敷。
盡屏沴祲昏，大明升震隅。
六合仰清光，九州免淪胥。
四序各有主，一物長歡娛。
九日遊西山開化歸會柳溪示程憲
作者：范純仁
朝代：宋

登高觀稼適同時，賓從喧闐逐隼旗。
殿閣崔巍初日照，林巒蕭索曉風吹。
山空笳鼓穿雲響，徑險車徒出谷遲。
坐阻車公歸興速，却尋黄菊醉西池。
以府會阻赴王安之招集次安之韵二首·其一
作者：范純仁
朝代：宋

西都風物最繁華，真率相延有幾家。
遊賞直判連日醉，殘春可忍負鶑花。
以府會阻赴王安之招集次安之韵二首·其二
作者：范純仁
朝代：宋

洛陽春色古稱奇，况復名花世所希。
偶阻嬉遊同一醉，任從旭日麗朝暉。
以眉州綠荔枝寄吳仲庶有詩次韵
作者：范純仁
朝代：宋

嘉川荔子著芳名，携從歸鞍到錦城。
馳驛幸無唐日貢，甘芹聊致野人情。
丹砂結顆藏膏露，赭縠爲囊貯嫩瓊。
京洛不須圖畫去，得公佳句自分明。
仲春寄二弟
作者：范純仁
朝代：宋

春雁來時節，飛鳴各有行。
弟兄俱遠宦，秦楚久相望。
尊席唯他士，鶑花似故鄉。
何時遂歸計，共醉潩湖旁。
休心亭
作者：范純仁
朝代：宋

吾友明知士，結廬汝水邊。
名亭號休心，休心師昔賢。
將期一寸誠，悠久如青天。
我聞人最靈，至性初純全。
吉凶以情變，善惡緣習遷。
湍水决其防，放蕩無由還。
所以古聖師，三絕窮韋編。
曾子善守約，孟軻養浩然。
皆能保誠明，千載光華傳。
夫君真其徒，墳史尤精研。
恬然安粹靈，外慮何由牽。
進退固有道，用舍豈必專。
丘疾不俟禱，顔樂無窮年。
寧同避俗者，身迹空拘攣。
偶成
作者：范純仁
朝代：宋

橫笛佳人用意深，數聲高起潩湖陰。
梅花落盡還堪惜，留取殘英伴醉吟。
元日分壺酒贈楊舜俞大卿
作者：范純仁
朝代：宋

一別年光已浹辰，相逢重憶蜀江春。
欲知盈榼分甘意，旨酒思柔屬故人。
兖墨
作者：范純仁
朝代：宋

誰爇長松製作勤，輕煤勻膩雜蘭薰。
中疑玄石無纖翳，外若靈犀有密紋。
溪石乍研浮紫翠，蜀牋試寫落烟雲。
會將點畫傳青簡，千古忠邪爲爾分。
入河中府
作者：范純仁
朝代：宋

道傍禾忝穗交垂，旌旆紛紛曳綵霓。
山夾兩河嗟地險，雲埋萬堞覺城低。
十年不到身如夢，五馬重來路欲迷。
却據歸鞍下長坂，轅門迎謁引行齊。
八月十六日張伯常見訪賞月四首·其一
作者：范純仁
朝代：宋

空庭待月喜佳賓，杯杓頻傳酒易醺。
長笛悠揚侵萬籟，圓蟾瀲灧出重雲。
辭榮風節輕三事，破的功能伏一軍。
高興未闌天宇靜，笑談不覺夜將分。
八月十六日張伯常見訪賞月四首·其三
作者：范純仁
朝代：宋

白首相知有幾人，良宵難惜醉醺醺。
此心直欲清如月，外物何妨薄似雲。
飲若長鯨吞巨浪，詩如老將納降軍。
過從幸得閒中樂，好惡榮枯莫彊分。
八月十六日張伯常見訪賞月四首·其二
作者：范純仁
朝代：宋

老來尤喜見朋游，况是才名第一流。
今日偶逢甘共醉，他年相憶苦三秋。
高吟灑落過千首，遺愛深濃在幾州。
我亦官閒少拘檢，留連寧復問更籌。
八月十六日張伯常見訪賞月四首·其四
作者：范純仁
朝代：宋

今夕無煩秉燭遊，露華垂葉若珠流。
翰林偏愛尊中月，詞客休悲洛下秋。
金谷池臺多勝概，伊川山水近神州。
從茲只合追清景，世故何煩妄計籌。
再赴蒲津陪解梁張守安邑王宰游靜林
作者：范純仁
朝代：宋

千騎翩翩逐郡侯，條山重繼昔年遊。
翠深疊嶂煙嵐晚，綠滿長郊稼穡秋。
勝概不知行客老，征驂聊爲主人留。
預思別後登臨處，應見黄河入海流。
到漢東和張伯常六首·其一
作者：范純仁
朝代：宋

道義相期久益芳，忘年敦契自南陽。
榮公三樂今誰似，李白千篇敏異常。
願見却須煩枉駕，奉歡先已闢東堂。
故情新約知無改，松柏從來耐雪霜。
到漢東和張伯常六首·其三
作者：范純仁
朝代：宋

思君日日上高樓，心逐西南漢水流。
側聽車音常有待，互酬詩興未能休。
高陽簪履成陳迹，西洛衣冠散舊遊。
獨有地僊年八十，逍遥林下笑公侯。
到漢東和張伯常六首·其二
作者：范純仁
朝代：宋

寵榮踰分自顛躋，珍重高人早拂衣。
山郡經時無好客，鈴齋終日敞閒扉。
瓊瑶獲報欣情重，酒醴將誠愧物微。
道義充盈文筆健，應容殘朽再親依。
到漢東和張伯常六首·其五
作者：范純仁
朝代：宋

高標早與利名疏，獨向先門肯曳裾。
舉眼正無羈客伴，解顔頻喜故人書。
相期消息應端的，久別情懷待展舒。
聞說山城春色早，安車乘興莫徐徐。
到漢東和張伯常六首·其六
作者：范純仁
朝代：宋

詩筒相續到隨城，練句揮毫老益精。
尺素屢兼雙鯉贈，一言相諾百金輕。
酒思佳客忘懷飲，梅吐新香撲鼻清。
但得安車尋舊約，敢施行馬待先生。
到漢東和張伯常六首·其四
作者：范純仁
朝代：宋

浮名驅逐阻音塵，一別伊川十二春。
顧我衰殘如槁木，羨公眉壽若靈椿。
寒梅乍吐香尤馥，白酒新篘味頗醇。
對景便思同一醉，都忘衰病在漳濱。
北遊寄崔象之
作者：范純仁
朝代：宋

塵埃都門路，羸馬復北首。
徘徊孤客心，厭此行役久。
秋雲結層陰，風葉下高柳。
解鞍止孤館，斜雨入戶牖。
愁懷寫長川，時運付杯酒。
回念宇宙間，無一真我有。
功名聖賢事，世味俗自厚。
行心弗愧天，安俟傳不朽。
偶爲細故牽，還成浪奔走。
矧庇吾族繁，折腰仰五斗。
營營百年內，此累難遽否。
田廬儻其完，尚可歸老醜。
人事固莫定，此志誠不苟。
誦言成短章，聊以告吾友。
又和席上見贈
作者：范純仁
朝代：宋

官舍荒凉近古城，園林七月起秋聲。
偶來嘉客從芸省，似對清冰滿玉罌。
談笑從容誠吏隠，逢迎疏野愧朝英。
田廬未得長歸去，山鳥知人半夜鳴。
又和早行
作者：范純仁
朝代：宋

拂曙征人各向方，乍明林野更青蒼。
雲頭漏日開秋色，馬足翻沙破曉霜。
時事罕聞心愈靜，故人不見恨空長。
憐君素愛還鄉樂，行役雖勞肯暫忘。
又和暮春蠶市
作者：范純仁
朝代：宋

古祠幽邃錦城隈，千騎懽游宴席開。
盡日風光隨綵旆，一方民樂在春臺。
江頭佛寺藏深竹，郊外人家蔭綠槐。
已奉更書催別緒，肯辭清賞屢追陪。
句·其一
作者：范純仁
朝代：宋

因隨芳草行來遠，爲愛清波歸去遲。
句·其三
作者：范純仁
朝代：宋

平生懷古意。
句·其二
作者：范純仁
朝代：宋

君行方在急流間。
司馬溫公挽詞三首·其一
作者：范純仁
朝代：宋

精誠皎白日，利澤漲滄溟。
志苦生靈樂，身勞社稷寧。
人間失軒鑒，天上坼台星。
唯有真儒效，長留簡冊青。
司馬溫公挽詞三首·其三
作者：范純仁
朝代：宋

兩宮思舊德，異禮賁忠魂。
翠輦親臨後，蟬冠錫命尊。
霜風咽笳鼓，寒日慘旌旛。
不獨知心客，徘徊哭寢門。
司馬溫公挽詞三首·其二
作者：范純仁
朝代：宋

竟因勞瘁沒，誰翊太平基。
哀訃驚朝聽，嚴禋罷慶儀。
梁摧大厦日，舟失濟川時。
千古商巖畔，應陪傅說祠。
同張伯常會君實南園
作者：范純仁
朝代：宋

幽圃多清致，人賢樂有餘。
游心同藝苑，歸興若田廬。
畦廣容栽藥，門扃爲著書。
築臺占嶽頂，鑿沼灑伊渠。
庵倣盧仝屋，坊鄰白傅居。
拂床留倦客，種竹蔭游魚。
弄水衣襟濕，遵流酒醆徐。
園翁名草木，山鳥戲階除。
密席延商皓，高風邁漢疏。
城西老詩伯，獨免醉登車。
同成都尹吳仲庶運判韓持正會飲
作者：范純仁
朝代：宋

宦遊鮮寧居，未定即奔走。
踰年官岷峨，較昔已云久。
所喜風物繁，聯職多舊友。
平生道義心，相期各白首。
公餘事招尋，談笑共尊酒。
時方積雨歇，凉氣生戶牖。
紅蘂照平池，蒼烟羃高柳。
清歡正蕭散，離思已紛糾。
後遇復何鄉，此樂能再不。
念初撫遐氓，力薄顔亦厚。
飽歷風波危，僅脫虎狼口。
何當掛塵冠，杖屨醉林藪。
俯仰適所願，榮利亦何有。
世故浩難必，逍遥慕莊叟。
同王弱翁宿廣化寺
作者：范純仁
朝代：宋

能知真樂唯吾曹，聲利外物誠無僥。
深山窮谷苟遂性，膚體不厭常枯焦。
况如佳景擅天巧，會與仁友相追邀。
龍門伊洛古今勝，蒼巖翠壁雙岧嶢。
疏鑿宛見神禹迹，懷襄既乂熙堯朝。
千龕萬宇變佛室，鐘磬梵唄何喧囂。
唐僧無畏號神雋，當時聲勢尤翹翹。
開山撥壤盡奇秀，樓殿勢若風中飄。
高甍垂空插雲翼，連閣跨路馳星橋。
深沈神物潛擁護，顯敞燕雀如矜驕。
搜奇選勝幸遲日，禪堂解榻眠清宵。
灘聲蕭蕭雜群籟，天真不啻聞咸韶。
陵晨携策度翠巘，竹溪深處從僧招。
融融朝暉射巖谷，雜花爛熳紅欲燒。
令人即欲置萬累，百年盡向遊中消。
乃知神僊有窟室，我意已欲陵煙霄。
君實南園飲罷留宿二首·其一
作者：范純仁
朝代：宋

間從長者車，名園宴初闋。
佳賓薄暮散，歸鞍带明月。
珠玉良有德，芝蘭香不絕。
夜久卧北窗，魂夢亦清潔。
君實南園飲罷留宿二首·其二
作者：范純仁
朝代：宋

繁花錦鬭鮮，好鳥歌無闋。
逍遥涉其間，豈獨娛歲月。
脩竹色常佳，清渠流不絕。
客散掩幽扉，圓蟾正明潔。
君實邀遊南園雨止
作者：范純仁
朝代：宋

名園選勝許參陪，游騎俄衝急雨回。
花裏不聞鶑弄舌，甕頭空愛蟻浮醅。
寒雲重結三冬雪，暖律虛飛二紀灰。
深恐群芳便彫落，主人還引上春臺。
和仲庶江瀆避暑
作者：范純仁
朝代：宋

古祠清燕敞虛堂，喬木森森晝景長。
池面雨來荷助響，席間風細篆生香。
烏紗傾側朋簪樂，翠縠翩翻舞袖長。
牽俗自嗟行役去，阻陪千騎醉瑶觴。
和任夔節推見寄
作者：范純仁
朝代：宋

暗拙行身足險艱，青雲有路敢思攀。
學承詩禮難窺奧，仕偶唐虞樂抱關。
掌諫何能裨衮職，護邊無術勒燕山。
風波忽起人情外，瓜李終由自處間。
白髮報君嗟已晚，清朝謫宦愧多閒。
夫君年壯才方劭，豈合迂遲與我班。
和余周郎中見寄
作者：范純仁
朝代：宋

宦遊從昔各艱難，方寸寧禁百慮干。
憂患早催顔鬢老，風波回念骨毛寒。
詞場久託平生契，酒席方陪此日歡。
致主庇民嗟晚矣，只堪相約挂塵冠。
和傅欽之見寄
作者：范純仁
朝代：宋

至道潛心信有功，目前超悟忽圓通。
三身不在諸塵外，萬象全歸一照中。
念絕去來隨處樂，法無取舍自然空。
護持雅屬當仁力，枉問麻陽懶鈍翁。
和元子發學士見寄
作者：范純仁
朝代：宋

二紀區區困宦遊，相逢莫訝鬢先秋。
清時無補身空老，往事難追涕旋流。
舉世交情憐我少，經旬行色爲君留。
何時歸去江湖上，風月同尋范蠡舟。
和劉公舒相訪二首·其一
作者：范純仁
朝代：宋

嘉賓嘉景喜相陪，况有良朋冒雪來。
湖漲碧波三十頃，枝妝玉蓓萬千枚。
白頭道舊情難盡，淥酒相期醉幾回。
衰暮若非君顧我，平生懷抱向誰開。
和劉公舒相訪二首·其二
作者：范純仁
朝代：宋

上庠英妙已相陪，隨計觀光亦竝來。
給札偶容親硯席，掄才同是中條枚。
他年闊別常千里，此地過從只兩回。
衰病從來游宴少，爲君尊酒喜頻開。
和劉孝叔吏部見寄
作者：范純仁
朝代：宋

一自淮陽阻見賢，俄驚壯齒變衰年。
宦游嗟我身名玷，早退輸君福壽延。
別後童顔應不改，何時醉袂復相連。
白頭猶忝山城守，常愧君恩未盡宣。
和北都王宣徽贈覺海大師
作者：范純仁
朝代：宋

心鏡如如絕斷常，人天魔怨詎能傷。
本來面目超諸相，自在威儀遍十方。
石火電光隨事過，龜毛兔角竟誰長。
真風到處堪行化，何必江西選佛場。
和君實南園獨酌三首·其一
作者：范純仁
朝代：宋

晚年光景更關心，尤向芳時惜寸陰。
每到園林花好處，常思貰醉解貂金。
和君實南園獨酌三首·其三
作者：范純仁
朝代：宋

累日懷賢痗寸心，誰知獨酌醉花陰。
公詩字字如珠玉，併得三篇勝萬金。
和君實南園獨酌三首·其二
作者：范純仁
朝代：宋

寒食三春氣候深，落英榆莢滿牆陰。
未甘密葉成翠幄，不愛黄花如散金。
和君實同年會作
作者：范純仁
朝代：宋

詩酒相娛誠得策，洛社當年有牛白。
况公同榜三四君，從宦天涯久相隔。
一朝把酒對春風，餘花紅白猶堪摘。
不鄙賤生年輩晚，招延亦預尊前客。
清歡盡日信忘形，醉舞狂歌不知拍。
和君實姚黄玉玲瓏二品牡丹二首·其一
作者：范純仁
朝代：宋

洛城花美四方歸，獨有姚黄得見稀。
曾入黼闈參近侍，分明新染赭黄衣。
和君實姚黄玉玲瓏二品牡丹二首·其二
作者：范純仁
朝代：宋

花得新朋自我公，潔如明玉狀玲瓏。
芳心有待人難見，小圃深藏洛水東。
和君實微雨書懷韵
作者：范純仁
朝代：宋

老畏風光速，閒知日晷添。
惜春逢雨急，病酒與愁兼。
採蘂蜂須涇，銜泥燕觜黏。
水聲淙曲沼，花氣遞疏簾。
墜絮柔鋪徑，高梧翠倚簷。
清伊照窗碧，少室插雲尖。
老蔓蛇難蟄，殘紅火不炎。
邀朋擬白社，取友盡蒼髯。
饌具雖真率，賓儀去謹嚴。
主公紆繡衮，詞伯玩書籤。
陶冶恩唯舊，葭莩契偶霑。
尊崇儲峻嶽，高潔仰孤蟾。
社稷勳無敵，軻雄學不厭。
威聲傳異域，名姓到窮閻。
賓主均歡愛，鄉閭化靜恬。
應憐孤客志，粗守小官廉。
饑頼監河粟，貧無遺盜縑。
清朝慚祿薄，豐歲喜魚占。
識暗妨時用，心愚以古潛。
狂歌忘皓首，醉眼怯青帘。
東閣容疏放，西都慰佇瞻。
酬詩常愧拙，負弈固非謙。
久玷題評末，深蒙道義漸。
虛舟不復繫，所向可無嫌。
和君實病中子駿招不至
作者：范純仁
朝代：宋

君子固無患，雖有亦何病。
公偶無妄疾，居養仁者靜。
懷賢本心服，非由譽望盛。
庶以德義風，化此愚蒙性。
欣陪杖屨遊，晨夕不爲併。
暫阻如三秋，斯言猶未稱。
屢詗期勿藥，敢怠走門徑。
和君實陪潞公子華景仁宴集各一首·其一
作者：范純仁
朝代：宋

始終全盛美，今古莫如公。
華衮加朱紱，安車撤畫熊。
建儲宗社計，破賊廟堂功。
身退謀猷壯，宜哉帝眷隆。
和君實陪潞公子華景仁宴集各一首·其三
作者：范純仁
朝代：宋

莎輾安車穩，花簪醉帽紅。
還鄉慰多士，入洛訪諸公。
覽德如威鳳，歸鞍若去鴻。
清規傳後學，信道不談空。
和君實陪潞公子華景仁宴集各一首·其二
作者：范純仁
朝代：宋

再擁平陽節，麟符守洛宮。
禮賢多孺子，交政得裴公。
寬簡宜民化，歡游與俗同。
行看歸宰席，致主詠南風。
和君實陪潞公子華景仁宴集各一首·其四
作者：范純仁
朝代：宋

種竹盈軒翠，栽花滿圃紅。
著書評百代，守節避三公。
皎潔升壇玉，孤高漸陸鴻。
清名若嵩少，萬仞亙長空。
和君實雨中即事二首·其一
作者：范純仁
朝代：宋

放盡群花春欲歸，惜春遊樂幸相依。
不堪風雨成暌阻，卧聽蕭騷灑竹扉。
和君實雨中即事二首·其二
作者：范純仁
朝代：宋

熟寢翻知計慮長，閒齋一枕事都忘。
自然便是無何境，夢到華胥亦異鄉。
和吳仲庶上巳遊學射山
作者：范純仁
朝代：宋

天涯春色蜀川多，勝賞相從到薜蘿。
遶郭烟蕪深似染，隔林山鳥靜能歌。
花邊密擁青絲蓋，陌上輕馳白玉珂。
察俗自知無遠術，祇於民樂驗時和。
和吳仲庶晚春遊海雲
作者：范純仁
朝代：宋

東郊行樂冠西州，古寺岧嶢翠嶺頭。
化俗文翁傳豈弟，尋山謝傅繼風流。
天涯尊酒欣相遇，劍外三春得共遊。
雅興直須窮勝賞，年光難使隙駒留。
和吳仲庶遊碑樓大慈二寺
作者：范純仁
朝代：宋

錦城寒食最繁華，游騎翩翩雜鈿車。
烟染翠行環郭柳，波摇紅影隔江花。
長年已覺春如夢，遠客唯應醉是家。
回首鄉關行樂地，風光正好路岐賒。
和吳仲庶龍圖西園海棠
作者：范純仁
朝代：宋

丹葩翠葉競夭濃，蜂蝶翩翻弄暖風。
濯雨正疑宮錦爛，媚晴先奪曉霞紅。
芳菲劍外從來勝，歡賞天涯爲爾同。
却想鄉關足塵土，只應能見畫圖中。
和吳仲舉通判見贈
作者：范純仁
朝代：宋

侍行曾見羽書飛，獨鶴歸遼想令威。
三紀家聲幾泯泯，重來民俗尚依依。
脫身負擔誠多幸，屏迹山林願正違。
主諾已繄賢者助，第承先業愧才非。
和吳伯脩洞霄宮
作者：范純仁
朝代：宋

三朝勤瘁不謀身，今日官閒與道親。
紆組還鄉宜最樂，居山得祿未全貧。
性情有暇窮真理，門館無權少俗賓。
會待收蹤歸畎畝，就君同醉洞天春。
和吳君平游蔣山兼呈王安國二首·其一
作者：范純仁
朝代：宋

十年游宦阻朋從，尊酒俄欣二友同。
單父能名推子賤，襄陽高節愛龐公。
六朝山色空陳迹，十里松聲正晚風。
聯騎追攀不知暮，却嫌歸路入塵中。
和吳君平游蔣山兼呈王安國二首·其二
作者：范純仁
朝代：宋

錢塘山色飽相從，復此登臨景物同。
舊國池臺餘草碧，夕陽樓閣半山紅。
當時言笑如朝夢，今日心顔盡老翁。
終愛巖間坐禪客，能將萬事付虛空。
和呂獻可江口見贈
作者：范純仁
朝代：宋

世閥俱承父祖風，又叨宦契十年中。
棠陰代領諸侯印，棣萼更聯御史驄。
白首相期唯信道，清朝連貶爲輸忠。
駑駘詎合參騏驥，應合心能報主同。
和呂獻可牡丹
作者：范純仁
朝代：宋

去年仁政與春來，真賞曾蒙醉目回。
紅旆已隨芝檢去，滿欄芳意爲誰開。
和子華游韓王園懷故園池蓮紅薇二首·其一
作者：范純仁
朝代：宋

丞相園池冠壁田，娉婷次第坼紅蓮。
主人居守麟符重，誰見新妝照水妍。
和子華游韓王園懷故園池蓮紅薇二首·其二
作者：范純仁
朝代：宋

鮮葩嫩蘂吐香濃，千朵妖饒顫晚風。
却想許園僊品盛，姝衣輕透玉肌紅。
和子華陪文潞公宴東田
作者：范純仁
朝代：宋

湍流湱湱走平田，清曠園林未暑天。
遶圃曲堤都種竹，泛舟雙沼不栽蓮。
沙邊白鷺翹來靜，叢上幽花晚更妍。
乘月陪歡忘夜久，莎間潛有露珠圓。
和子駿
作者：范純仁
朝代：宋

夏木擁高陰，微風蕩輕靄。
開軒延衆賓，置榻臨爽塏。
清談析妙理，塵臆滌煩痗。
至樂從中來，外物亦何待。
頻登君子堂，道義庶無餒。
和子駿洛中書事
作者：范純仁
朝代：宋

周公作邑遺成康，玉帛從茲走萬方。
四向山河圍殿閣，千家花竹間田桑。
遊人選勝停車馬，詞客尋春雜詠觴。
幸得閒官陪几杖，欲酬佳句愧荒唐。
和孔宗翰郎中見寄
作者：范純仁
朝代：宋

聖人流澤到真賢，直節清名奕世傳。
惠政謳謠騰楚甸，醉吟風月滿江天。
嗟予濫典劭農印，歸老幾無坐客氈。
一得新詩清百慮，黄粱未熟且安眠。
和孫曼叔北禪牡丹一蒂三花
作者：范純仁
朝代：宋

三花駢蒂吐芳叢，曲盡東皇造化功。
疑是神山仙子會，霞衣鼎立馭輕風。
和安之喜雨
作者：范純仁
朝代：宋

驕陽逢密雨，歲事可遥占。
灑砌凉堪喜，通宵滴未嫌。
渠淙鳴玉佩，簷逗水精簾。
草木神俱王，倉箱望已添。
炎蒸俄盡滌，秋意忽相兼。
稍霽循幽圃，重尋晚筍尖。
和安之謝伯康君實見訪
作者：范純仁
朝代：宋

眉壽當安逸，炎蒸倦往還。
二難俱命駕，三逕始開關。
清論應更僕，新詩特解顔。
冥冥雙雁序，爲叟下雲間。
和張伯常見寄
作者：范純仁
朝代：宋

芳信初傳喜滿胸，開緘氣燄若長虹。
文牆目視曹劉短，詩將壇登李杜雄。
一別寒暄迷甲子，十年塵土謾西東。
知君善誘存先契，不欲疏頑墜素風。
和張坊州
作者：范純仁
朝代：宋

詞場同際遇，郡政接循良。
珠玉篇章妙，芝蘭氣味長。
褒言如衮繡，雅意戒鵜梁。
老格松千尺，清文水一塘。
賡酬停筆久，降歎舉幡忙。
當宁神兼武，開邊洮與湟。
再叨藩寄重，難報主恩滂。
憂職思承教，何由到訟棠。
和張掞侍郎見寄
作者：范純仁
朝代：宋

戀德懷賢出禁城，片心長挂若摇旌。
留侯老棄人間事，白傅詩傳海外名。
瀟灑琴尊資上壽，太平風月屬高情。
已知世故無關慮，佳句猶煩訓後生。
和張統貫之同年
作者：范純仁
朝代：宋

同榜同僚是別緣，所存相近復相便。
性情疏懶忘官檢，襟抱平夷學古賢。
仁者才謀當濟物，吾曹名利久推天。
須知白首相逢日，不失初心始自全。
和徐億郎中喜雪
作者：范純仁
朝代：宋

君恩消祲沴，喜雪驗時和。
山峙崑兼閬，江迷汜與沱。
圃妝花鬭巧，林亞玉相摩。
丘壑平無異，蕭蘭惠不頗。
野催農務急，客醉酒家多。
裂素思團扇，吹毛想太阿。
流風疑漢舞，黄竹詠周歌。
煙冷漁村遠，裘厖獵騎過。
穀登期歲稔，人樂免夭瘥。
會待晴宵賞，寒光混月波。
和徐郎中柏枝甘露
作者：范純仁
朝代：宋

素液濃甘勝醴飴，偏零翠柏瑞明時。
何如溥作豐年澤，萬物涵濡被福釐。
和微之以足疾不赴西湖賞雪
作者：范純仁
朝代：宋

年來遇景彊追攀，長恐身衰興易闌。
八十康寧天下少，四并聚會古爲難。
客塵隨念須頻拂，世網縈人且自寬。
布政未能躋樂俗，愛賢猶喜共清歡。
湖光映雪凝深碧，野色當軒展素紈。
心似白公何慮脚，燕堂深暖小安禪。
和微之湖亭席上見贈
作者：范純仁
朝代：宋

曾陪湖上醉，一別十秋風。
向老相知少，追歡舊德同。
花香來席上，歌韵徹雲中。
美酒盈尊綠，新粧映燭紅。
清時宜共樂，白雪和難工。
便合歸休去，荒田附郭東。
和持國
作者：范純仁
朝代：宋

時奉清歡消鄙吝，真同寒水滌塵沙。
尊傾玉粒醅浮蟻，叢合金英菊有花。
湖面烟霞如澤國，波心亭館似仙家。
四時風月皆堪賞，不獨霜前愛物華。
和持國光祿堂賞梅兼寄彝叟德孺
作者：范純仁
朝代：宋

叨榮報國老無成，辭疾還鄉負物情。
身近良朋如倚玉，心懷諸弟若摇旌。
成行每羨隨陽雁，得友何慚出谷鶑。
光祿官閒容謁告，掃除門巷待同行。
和持國聽琵琶二首·其一
作者：范純仁
朝代：宋

美人成列抹朱絃，勸得嘉賓醉滿筵。
却笑西湖遊賞處，村歌社舞謾盈船。
和持國聽琵琶二首·其二
作者：范純仁
朝代：宋

須知絕藝好娛賓，能使知音作伯倫。
累月應將笞樂籍，恐公重作獨醒人。
和持國謝見招游湖二首·其一
作者：范純仁
朝代：宋

樂天向老占青蛾，裴令高年欲聽歌。
擬假紅妝助歡醉，莫嫌賓主白髯多。
和持國謝見招游湖二首·其二
作者：范純仁
朝代：宋

白傅歸來西洛宅，裴公居在永豐坊。
好歌愧乏牛家妓，不見淳于醉後狂。
和持國贈微之
作者：范純仁
朝代：宋

元老邀賓樂事并，每居右席愧群英。
里中耆舊唯公長，醉裏篇章映古清。
柔袂緩舒鸞鶴舞，短簫輕引鳳凰鳴。
莫嫌尊酒過從數，向老交遊更有情。
和文太師真率會
作者：范純仁
朝代：宋

賢者規模衆所遵，屏除外飾貴全真。
盍簪既屢宜從簡，爲具雖疏不愧貧。
免事獻酬脩末節，都將誠實奉嘉賓。
豈唯同志欣相照，清約猶能化後人。
和文潞公席上
作者：范純仁
朝代：宋

夏木清陰合，公當雅燕開。
前軒鳴脆管，密席列英才。
坐久風逾快，歡多日易頹。
膺門榮一顧，孫閤愧常陪。
繞客燒銀燭，垂蓮釂玉杯。
醉歸應倒載，遠勝習家回。
和文潞公歸洛賞花
作者：范純仁
朝代：宋

公從帝所享鈞天，歸及三春景物妍。
洛鯉烹鮮隨玉饌，姚黄開晚待瓊筵。
身同五福居周分，心似南風助舜絃。
花木只堪供暫賞，直須嵩少伴長年。
和曹演甫中秋見懷
作者：范純仁
朝代：宋

去年對月憶良朋，今夕誰同塞上情。
華髮蒼顔人易老，賞心樂事古難并。
戍樓笛響千山迥，沙漠霜寒萬里明。
半夜歸鴻飛不斷，好將幽夢到淮城。
和曹演甫秋日見寄
作者：范純仁
朝代：宋

九日天邊倚戍樓，他年江國想陪遊。
鱸腴滑與蓴絲薦，菊蘂香隨酒蟻浮。
別後星霜催老態，秋來顔鬢染鄉愁。
懷賢感舊情難盡，待向東西丐一州。
和曹職方至日
作者：范純仁
朝代：宋

宦遊將老愧蓬飄，逢節他鄉倍寂寥。
世網縈身難自解，鬢霜凝鑒不重消。
隨陽鳴雁聞初急，向日丹楓惜半凋。
飽暖全家盡君賜，忍看編戶獨無聊。
和曼叔閒書
作者：范純仁
朝代：宋

夫子天資過我曹，兩兼才德屬人豪。
不求近譽聲逾遠，能處卑官道益高。
豈止一同裁美錦，直須萬俗被重袍。
由來康濟吾儒事，撫遍瘡痍莫厭勞。
和李康侯屯田見寄韵二首·其一
作者：范純仁
朝代：宋

心爲積仁唯豈弟，官因任直少升遷。
處常自享榮期樂，早退皆輸白傅賢。
官路風波今免矣，善人福壽固宜然。
謫居未遂歸田計，猶欲希風向暮年。
和李康侯屯田見寄韵二首·其二
作者：范純仁
朝代：宋

仕途三黜信多難，名迹常憂不自完。
幸頼聖恩寬罪戾，敢辭閒地儘盤桓。
孟生墜甑何能顧，貢禹塵冠豈復彈。
俸入雖貧家世事，釜魚前世已稱丹。
和李徽之正議
作者：范純仁
朝代：宋

致主唯將盛德臨，世推文定總朝簪。
先門自昔蒙知早，開閣當時用意深。
功業所存皆國計，忠賢有後見天心。
冢卿耆德承家慶，福壽康寧映古今。
和李敷察推即席感舊二首·其一
作者：范純仁
朝代：宋

相逢同榜盛當年，喜復君來對此筵。
花下莫辭頻把酒，月中曾是共登仙。
左遷還有麤官樂，晚達何妨秀句傳。
得失已看如塞馬，苦心勞力亦徒然。
和李敷察推即席感舊二首·其二
作者：范純仁
朝代：宋

一榜登科二十年，江城偶得共盤筵。
鄭公雅喜中都職，梅福曾由邑吏僊。
白首相期情契厚，素風猶待子孫傳。
狂歌醉舞形骸外，吾道從來况坦然。
和李敷重九席上遣興
作者：范純仁
朝代：宋

謫居閒僻少朋游，珍重征帆肯暫收。
多難共驚霜遶鬢，重陽還喜菊盈甌。
樓前雨洗千山翠，天際江橫萬里秋。
節物相催人漸老，此身何日得歸休。
和毛維瞻郎中見寄
作者：范純仁
朝代：宋

高賢煩出使，妙柬蓋從中。
紅旆臨江浦，牙檣列岸楓。
頒條蘇舊俗，弔古訪遺宮。
令信遺文簡，刑平獄戶空。
九重天眷異，千里物情通。
識面烟波際，論心氣類同。
斷金捐畛域，倚玉愧蒿蓬。
別思知何似，秋雲日夜東。
和江東運使韓子文見寄
作者：范純仁
朝代：宋

歲寒君子意，窮達見情均。
多謝江南信，偏憐澤畔人。
明珠驚照夜，寒谷頓生春。
白首論交地，須看管鮑親。
和滕中舍見寄
作者：范純仁
朝代：宋

蘄水分携自昔時，六年奔走困長岐。
人憐家世三朝舊，身在風波一葉危。
白髮星星驚歲月，丹心皎皎仗朋知。
林泉早晚歸休去，廩祿無厭愧漏巵。
和獻可丙午二月六日別臺中僚友
作者：范純仁
朝代：宋

感時情緒已難禁，况復懷賢恨愈深。
鴉噪晚林催遠客，雲藏夕照弄輕陰。
松筠自信凌霜操，葵藿長傾向日心。
同志飄零山館寂，欲沽芳酒與誰斟。
和獻可龍峰寺見寄三首·其一
作者：范純仁
朝代：宋

驅車日日望行舟，目斷風帆不可留。
獨有召公遺愛地，蒼山重疊滿晴樓。
和獻可龍峰寺見寄三首·其三
作者：范純仁
朝代：宋

忠臣多快姦臣憤，天意人情可奈何。
安得臯夔能致主，早聞堯舜復賡歌。
和獻可龍峰寺見寄三首·其二
作者：范純仁
朝代：宋

丹心自許酬明主，百謫那能避貴權。
此道方今誰復問，望公須向古人前。
和王太中游洛述懷
作者：范純仁
朝代：宋

乘春尋洛社，不憚路岐長。
盈畹花如笑，傾都客若狂。
山林多寂寞，朝市太奔忙。
不似安車老，優游適四方。
和王定國見寄
作者：范純仁
朝代：宋

危蹤俄復罣刑書，得喪情懷久已無。
憂道不知身竄逐，登山未敵世崎嶇。
戀軒無計慚疲馬，向日低飛作晚烏。
薄祿未拋生事拙，涸鱗徒憶縱江湖。
和王定國見寄
作者：范純仁
朝代：宋

謫居終日省愆尤，貝錦雖成職我由。
萍梗屢嗟罹放逐，風波更險信沈浮。
生還故里誠多幸，坐廢明時敢不憂。
自是無才速官謗，非關有命壓人頭。
和王弱翁白沙道中
作者：范純仁
朝代：宋

共驅羸馬躡寒蕪，景色鮮明近洛都。
出谷流泉春更綠，隔林幽鳥暮相呼。
伊川舊賞疑朝夢，少室重看勝畫圖。
從此便窮山水樂，相從應不厭崎嶇。
和王微之同持國泛舟登樓
作者：范純仁
朝代：宋

故人還喜笑言同，把酒相看似夢中。
老去卜鄰逢晏子，從來解榻頼陳公。
畫船穩泛平溪淥，層觀高橫落日紅。
莫訝狂歌先盡醉，預愁羈旅向山東。
和王微之赴韓持國燕集
作者：范純仁
朝代：宋

潁川太守無羈束，爲政課卑纔第六。
里中耆舊六七翁，漸閒勇退皆高躅。
獨愧衰疲掌民社，謾擁熊軒駕丹轂。
身病何由安百姓，才薄豈當尸厚祿。
巧匠居旁只坐觀，老手真能袖間縮。
唯有過從相愛心，青松不肯更寒燠。
韓公開宴坐高堂，帳帟垂紅窗綺綠。
簾深不散玉爐香，夜長屢剪銅盤燭。
從容談笑雜笙歌，爛熳肴烝兼海陸。
翩翩舞態學驚鴻，嘹喨龍吟出橫竹。
與公進退晚相同，曾共憂勤參大麓。
酒量從茲減壯年，豈復長鯨吞百谷。
興來猶勉奉公歡，金尊未釂先頹玉。
且同萬物樂時康，况慕諸君知止足。
和王樂道西湖席上
作者：范純仁
朝代：宋

春湖景物畫圖中，朱閣偏宜翠柳籠。
上客縱談髯奮白，佳人醉舞臉舒紅。
鋪張錦繡花邊日，堆疊琉璃水面風。
民俗歡游魚鳥樂，主人才合代天工。
和王端太中牡丹
作者：范純仁
朝代：宋

盈尺吐紅房，春叢占上陽。
佳名過百品，絕艷冠群芳。
嫩玉舒韶臉，鮮霞避曉光。
楚妃殊衆色，洛浦謝濃粧。
露重珠如綴，風回麝不香。
倦游稀愛賞，得此浣愁腸。
和王著作見寄
作者：范純仁
朝代：宋

疏慵齋閣晝常扃，忽喜君來病魄醒。
走訪禪山諸洞穴，醉吟詞客舊林亭。
十年多難頭俱白，四友相看眼共青。
別後新詩收滿軸，芝蘭雖遠有餘馨。
和管滂著作見寄韵
作者：范純仁
朝代：宋

生平迂拙畏非彝，苦愛曾顔道甚夷。
麋鹿豈堪嬰組紱，漁樵只合在山陂。
遭時不歎馮唐老，忍恥空慚鮑叔知。
盈紙更煩佳句贈，雅情深厚俗難窺。
和耿憲秘校喜雨
作者：范純仁
朝代：宋

愆陽六月氣仍驕，多士身勞思亦焦。
膏澤俄隨恩詔溥，螟蝗半逐野雲飄。
歲時敢望家聊給，賦歛能供政有條。
鑿井耕田忘帝力，何當鼓腹播民謠。
和耿憲見贈
作者：范純仁
朝代：宋

仕途名迹本幽遐，諫省俄登忝世家。
恩戴丘山宜盡瘁，言關社稷敢欹邪。
獻芹寧識羔羊美，抱甕徒爲智士嗟。
君子一言華衮重，此身被服愧無涯。
和聖美三岔鋪留題
作者：范純仁
朝代：宋

今日天涯同一笑，當年澤畔共長吟。
還朝未復中臺職，報主長存國士心。
和聖美壁間題
作者：范純仁
朝代：宋

胡懾天威自走藏，腐儒焉用合還鄉。
駑駘戀主心終在，鼯鼠營身技不長。
晚歲胸襟成濩落，故山林壑謾青蒼。
進趨無術歸無計，聊得君詩浣肺腸。
和聖美翟家原道中之作
作者：范純仁
朝代：宋

曉烟浮水白，晴日透霞紅。
屈曲嶺頭路，蕭條旗脚風。
主恩覃塞外，賢業滿胸中。
始信人聲遠，歡迎到處同。
和聖美華池感事
作者：范純仁
朝代：宋

聖主憂勤百職脩，忠臣那復作身謀。
遐方民力資周度，晚歲人情樂小休。
郭震能僵烏質脛，陳湯解斬郅支頭。
知賢獨恨官疏遠，珠璧何時免暗投。
和聖美觀騎士翥坡
作者：范純仁
朝代：宋

翩翩飛鞚發雲間，壯士旁觀亦汗顔。
勢若投丸當峻坂，影如掣電下空山。
漢兵神速從天落，楚騎飆馳取將還。
聖主恩深懷獷俗，謾教角逐向安閒。
和范景仁蜀中寄牡丹圖
作者：范純仁
朝代：宋

牡丹開蜀圃，盈尺莫如今。
妍麗色殊衆，栽培功信深。
矜夸傳萬里，圖寫費千金。
難就朱欄賞，徒摇遠客心。
和薛中散踏青詞
作者：范純仁
朝代：宋

遶郭依依柳漸青，綺羅深處畫船橫。
坐中唯欠賢鄉老，把酒向風無限情。
和謝師厚見寄
作者：范純仁
朝代：宋

地僻官麤儔侶稀，鄉關回首隔殘暉。
鬢霑楚霧人空老，水落紅沙雁自歸。
往事尋思都似夢，素期乖失謾知非。
東風送雨長西去，心逐輕雲日夜飛。
和謝師厚見寄
作者：范純仁
朝代：宋

拙宦身何補，謀生術不高。
履霜慚踐屐，察俗念同袍。
獨鶴寒先警，哀猿夜更號。
淒風獵蘭蕙，濃露濕蓬蒿。
故國荒三徑，南冠歎二毛。
使軺違右蜀，賢里隔西豪。
吾友真時傑，斯文敵楚騷。
一官曾共守，多難適聯遭。
諷詠餐忘味，賡酬夜費膏。
倦禽慵擇木，涸鮒羨游濠。
交分窮彌篤，相思夢亦勞。
未能拋假綬，何計理行篙。
老去情難展，憂來首獨搔。
書勤空繫雁，河廣詎容舠。
郡僻稀民政，科繁屬吏曹。
飯粳吹玉粒，嘗蟹擘金螯。
治性親黄卷，蠲愁仰白醪。
任真傾肺俯，共醉沃醨糟。
夕惕持新禁，年凶減衆遨。
光陰徒汩汩，懷抱慎忉忉。
歸隠輸陶令，參禪學李翱。
因君破蒙滯，遣興彊含毫。
和象之石磬
作者：范純仁
朝代：宋

誰向西山選翠琳，中含太古自然音。
昔逢虞帝來祥鳳，今與陶家伴素琴。
清越乍敲脩竹裏，堅方真合哲人心。
一鎸名姓將難朽，千載知君道德深。
和郭昌朝寺丞見寄二首·其一
作者：范純仁
朝代：宋

岷峨秀氣入京華，鵬翼摶風勢莫涯。
崑玉照人呈美璞，楚蘭芬畹擢新芽。
朝廷遷陟先諸彥，閭里光榮在一家。
不鄙義陽疲病守，肯來同醉岸烏紗。
和郭昌朝寺丞見寄二首·其二
作者：范純仁
朝代：宋

言路再居無少補，護邊三歲乏微勛。
非才自合投閑地，竭節終期報聖君。
老去年光流似水，病來世味薄如雲。
讀書記一將忘十，少壯誰教不自勤。
和鄭通議青州范公泉
作者：范純仁
朝代：宋

勝概因人得久存，此泉疏鑿自先君。
發源不負當時意，清影猶涵昔日雲。
養正迥當深澗下，朝宗應與衆流分。
今逢賢帥光陳迹，名逐新詩海內聞。
和閻五秀才折海棠見贈
作者：范純仁
朝代：宋

蜀國海棠春最妍，萬枝紅錦憶曾觀。
鄉人折贈情尤重，肯與群花一等看。
和閻灝中秋賞月四首·其一
作者：范純仁
朝代：宋

中秋氣清肅，况復在邊庭。
月吐孤輪迥，天開六幕青。
輝盈疑白晝，明極掩常星。
此夕鄉關思，胡笳莫細聽。
和閻灝中秋賞月四首·其三
作者：范純仁
朝代：宋

萬里邊城月，清輝徹北庭。
沙侔霜霰白，圃失蕙蘭青。
影亂林篩玉，光長隙透星。
南飛有歸雁，羨爾故先聽。
和閻灝中秋賞月四首·其二
作者：范純仁
朝代：宋

張筵賞秋月，簫鼓沸公庭。
光泛露逾白，輪高天更青。
遮藏三讓客，牢落庶民星。
節去人隨老，杯行我但聽。
和閻灝中秋賞月四首·其四
作者：范純仁
朝代：宋

浮雲收絕塞，金鑒躍天庭。
但願冰輪瑩，何煩桂影青。
溪心如瀉練，杯面若涵星。
曩昔開元曲，何人可復聽。
和閻灝屯田五十歲元日感懷
作者：范純仁
朝代：宋

君緣直道阻橫飛，我愧無才振國威。
同榜同僚忝契分，使秦使蜀重親依。
裹糧衣帛身空老，學易知天志尚違。
白首相期惟信義，世情徒是亦徒非。
和閻灝重陽見贈二首·其一
作者：范純仁
朝代：宋

秋懷多感怯清笳，判向西風醉帽斜。
塞上星霜人易老，幕中談笑客偏嘉。
金英浮酒稠於蟻，丹葉妝林遠似花。
身健幾逢佳節在，登臨尤更惜年華。
和閻灝重陽見贈二首·其二
作者：范純仁
朝代：宋

登高宜不負良期，須信時光似隙暉。
碧穗引鑪香滿坐，黄金遶席菊成圍。
物華旋逐鳴飆減，客思空隨去雁飛。
莫訝尊前偏醉倒，醉鄉纔到便忘歸。
和韓侍中上巳日會興慶池二首·其一
作者：范純仁
朝代：宋

波漲朱闌外，山明綺席前。
畫橈飛彩鷁，紅旆照清漣。
東閣隨開府，佳賓盡謫僊。
夕陽歸騎外，芳草綠綿綿。
和韓侍中上巳日會興慶池二首·其二
作者：范純仁
朝代：宋

故隄高柳綠毿毿，花萼遺基映柳南。
啼鳥解招遊客醉，落花時有戲魚銜。
舟移羅綺添春色，山破雲烟出曉嵐。
後會陪公應更樂，行看廟勝掃祅欃。
和韓侍中上巳晚遊九曲池
作者：范純仁
朝代：宋

前朝池閣盡塵埃，登覽慚無弔古才。
舊物祇餘蒼石在，斷牆曾識翠輿來。
回環竹徑穿幽鳥，寂寞茅簷覆故臺。
游客靜觀興廢迹，利名心息若寒灰。
和韓侍中初夏游興慶池
作者：范純仁
朝代：宋

池邊喜逐綵旗行，初夏亭臺照水明。
筠籜乍開春後綠，林稍長带雨來聲。
新荷獵獵香風遠，深洞沈沈晝景清。
珍重相君憂國意，宴游終亦念農耕。
和韓侍中同賞牡丹
作者：范純仁
朝代：宋

秦地春光似洛陽，牡丹名擅百花場。
巧鍾絕艷群芳後，高翦紅雲萬葉彊。
露滿金盤看國色，風回綺席識天香。
酒酣只欲盈簪戴，聊伴衰顔照玉觴。
和韓侍中垂蘿洞
作者：范純仁
朝代：宋

勝遊今屬相君家，臺榭高開碧水涯。
森聳綠梧常映日，縈紆寒溜曲穿花。
藤牽柔蔓垂長带，竹引新萌走蟄蛇。
下吏不辭峨醉弁，却愁歸污繡茵車。
和韓侍中春陰馬上
作者：范純仁
朝代：宋

三月芳菲欲暮天，可堪零雨晝連綿。
潤催隴麥將籠節，寒阻春蠶趁早眠。
疏柳拂牆難結絮，嫩苔鋪砌已成錢。
牡丹只待晴陽照，看吐新花一尺圓。
和韓侍中登廣教院閣
作者：范純仁
朝代：宋

兩陪千騎叩禪關，每聽高吟解客顔。
吉甫壯猷方北伐，謝公高興在東山。
僧軒深閉芳菲靜，春晝初長鳥雀閒。
游覽不知歸逕晚，火城看逐隼旟還。
和韓侍中西禪牡丹
作者：范純仁
朝代：宋

秦川花品似伊川，真賞應同上苑看。
衆卉先收推國艷，五雲高吐學僊冠。
烟苞添色資吟筆，露蘂霑香滿酒盤。
勻壓春叢千萬朵，欲歸猶復遶朱欄。
和韓侍中遊興慶池席上
作者：范純仁
朝代：宋

出郊尤喜雨初晴，洗出川原物象明。
樓影半藏高柳外，池光遥與綠萍平。
鷗馴長近朱闌戲，民樂爭隨畫隼行。
主禮自忘台鼎貴，芳尊盡日許同傾。
和韓子文題王摩詰畫寒林
作者：范純仁
朝代：宋

摩詰傳遺跡，家藏久自奇。
高人不復見，絕藝更誰師。
水石生寒早，煙雲結雨遲。
筆端窮造化，聊可敵君詩。
和韓子華相公同游王君貺園二首·其一
作者：范純仁
朝代：宋

隅陪旌旆縱春游，好景偏銷倦客愁。
紅杏都開如趁賞，夭桃欲坼尚含羞。
和韓子華相公同游王君貺園二首·其二
作者：范純仁
朝代：宋

善政多閒若解牛，尋春選勝遍深幽。
紅芳翠竹圍松島，彊醉清尊蓋自由。
和韓持國見贈兼簡王微之
作者：范純仁
朝代：宋

身由疲病難從政，性本顓愚不學禪。
到老豈能成一事，饑餐渴飲謾隨緣。
和黄康侯推官二首·其一
作者：范純仁
朝代：宋

得請西臺鬢已班，便乘驄馬出齊山。
舉頭桑梓休懷土，信脚伊嵩勝抱關。
憔悴精神宜早退，太平官職自多閒。
三公天下稱人傑，名迹何堪比數間。
和黄康侯推官二首·其二
作者：范純仁
朝代：宋

少多狂拙老慚非，富貴功名得已遲。
六秩筋骸難任事，十年臺閣謾逢時。
聖朝貧賤雖堪恥，吏隠優閒合作知。
回首螭頭嚴近日，恍如曾夢到龍墀。
喜弟妹相聚
作者：范純仁
朝代：宋

宦遊離索每相望，弟妹俱來喜莫量。
言笑從容忘世味，盤筵簡率任家常。
清朝幸免鴒原急，白首欣逢雁序長。
安得身閒歸里社，一尊共醉樂時康。
喜雪
作者：范純仁
朝代：宋

久暘逢臘雪，酌酒動歡誠。
密勢迷城郭，餘霏冒棟楹。
河光平曳練，嶽色遠堆瓊。
已報豐年瑞，三登賀太平。
塞下追憶烏江之會寄李誠之待制
作者：范純仁
朝代：宋

主人忘倦客忘歸，長憶江邊惜別時。
日下青山猶促席，風衝畫鷁正酬詩。
盤堆白玉鱸腴美，手擘黄金蟹殻肥。
今日相思孤戍裏，塵沙滿眼鬢垂絲。
奉寄西京玉汝相公
作者：范純仁
朝代：宋

三紀榮途愧彙征，數逢憂患見交情。
江吳切喜陪經席，關陝還容竝使旌。
大尹綵旟方畫隼，上陽喬木欲遷鶑。
銅駝金谷春遊盛，誰伴朱輪五馬行。
妙覺晚吟呈席上諸公
作者：范純仁
朝代：宋

半生奔走困塵埃，晚得優游掌舊臺。
庭柏歲寒青獨在，林烏朝夕倦重來。
閒霑薄祿誠多愧，老向清朝信不才。
唯喜洛城儔侶盛，從容相遇即銜杯。
子華相公同遊趙令公園
作者：范純仁
朝代：宋

相君行樂處，繁盛故王家。
聲遠歌喧閣，香濃酒泛花。
瑰材扶廣厦，美植列甘柤。
彊飲頻中聖，回頭畏麯車。
子華相公應天院行香歸洛川
作者：范純仁
朝代：宋

春色鮮明滿洛川，青蕪白鳥望中閒。
千門金碧明初日，四面煙嵐簇遠山。
橋偃長虹當上苑，水淙鳴玉過通闤。
乘驄幸託車塵後，時頼清尊破客顔。
子駿作真率會招安之不至二首·其一
作者：范純仁
朝代：宋

鄉閭貴老寧牽彊，德齒俱尊合便安。
况是耆英會中客，須同八十主人看。
子駿作真率會招安之不至二首·其二
作者：范純仁
朝代：宋

齊眉舉案人誰似，異膳常珍必自調。
真率攀邀宜莫應，蚍蜉大木固難摇。
子駿君實約遊園遇雨而止
作者：范純仁
朝代：宋

不盡陪從樂，端居若絆羈。
雨方添草色，寒更展花期。
舉目紅芳阻，搔頭素髮垂。
清尊難獨酌，終日起相思。
孔寧極先生拜官二首·其一
作者：范純仁
朝代：宋

聖朝旌德向丘園，紫詔頒恩到蓽門。
鄉老始知爲善貴，競相廉讓教兒孫。
孔寧極先生拜官二首·其二
作者：范純仁
朝代：宋

先生操術本真儒，進退恬然與道俱。
寵至不驚高節在，豈顓虛譽激凡愚。
孫曼叔尚書挽詞三首·其一
作者：范純仁
朝代：宋

少海風雲會，先朝眷遇隆。
直辭裨衮闕，妙翰照琳宮。
未展陶鈞手，徒高羽翼功。
卹終皆盛典，傷衋出宸衷。
孫曼叔尚書挽詞三首·其三
作者：范純仁
朝代：宋

交分逾三絕，官聯歷四朝。
心知俱白首，接武近青霄。
逝水嗟何及，英魂恨莫招。
空悲柏城路，風雨暮蕭蕭。
孫曼叔尚書挽詞三首·其二
作者：范純仁
朝代：宋

彼俗爭同好，唯公恥妄隨。
青松寒不改，白玉涅難淄。
梁壞營居日，舟沈欲濟時。
空留良史筆，長俾善人思。
安之家庭甘結實三首·其一
作者：范純仁
朝代：宋

溫甘移種自君家，香雪年年只吐花。
結實定非江北枳，新詩先費主人誇。
安之家庭甘結實三首·其三
作者：范純仁
朝代：宋

花果從來盛洛都，黄甘結實古來無。
分金未足均閭里，就賞應須倒百壺。
安之家庭甘結實三首·其二
作者：范純仁
朝代：宋

遮藏霜雪免摧殘，綠實初垂未滿欄。
想見主人珍惜意，一回出戶一回看。
安州張大卿挽詞三首·其一
作者：范純仁
朝代：宋

廉良漢循吏，清簡晉名臣。
五福歸休日，三朝盡瘁身。
潛心窮聖典，遺德化鄉人。
燕翼看賢嗣，才名服搢紳。
安州張大卿挽詞三首·其三
作者：范純仁
朝代：宋

寒風咽笳鼓，曉月带旌旛。
觸目傷陳迹，書紳記緒言。
應山藏石槨，夢澤對松門。
逝水何由止，清名後世存。
安州張大卿挽詞三首·其二
作者：范純仁
朝代：宋

瞻風從漢上，託庇在襄城。
開豁心相照，推揚義不輕。
俄嗟黄壤隔，莫展素車情。
空望涓溪月，淋浪涕泗橫。
宿州元太守北樓席上
作者：范純仁
朝代：宋

七月高樓暑氣回，荷香細逐水風來。
翠蛾細袖歌聲遠，綠野蒼山醉眼開。
羈客秋懷追屈宋，主人交義繼陳雷。
他年林下相逢去，詩酒何妨許重陪。
寄上文潞公
作者：范純仁
朝代：宋

孫閣重登愧玳簪，情同倦翼託高林。
嵩邙未敵仁基厚，河洛寧如福海深。
善教每聞當鏤骨，重知難報欲霑襟。
至誠懷德逾饑渴，不比尋常勢利心。
寄上西京留守子華相公
作者：范純仁
朝代：宋

疏頑曾是費鑪錘，從昔叨蒙國士知。
一阻門牆驚歲月，幾回魂夢到嵩伊。
神僊客佩黄金印，燕趙人斟白玉巵。
薄宦浪拋東閣去，君恩未報歎衰遲。
寄二弟
作者：范純仁
朝代：宋

一日如三歲，離懷不可忘。
宦遊難會合，衰老易悲傷。
原上鴒飛急，天邊雁序長。
如何名利役，白首遠相望。
寄二弟
作者：范純仁
朝代：宋

宦名驅役費光陰，寒暑憂勞晝夜侵。
多病形骸衰易感，無涯思慮老難禁。
離群終日嗟予季，聚首何時獲我心。
精力已疲恩未報，懷歸體國念俱深。
寄伯康君實
作者：范純仁
朝代：宋

平生親友分，偏向二難深。
但念相從樂，應知別後心。
西窗棋罷弈，南圃逕慵尋。
不奈懷賢意，香醪獨滿斟。
寄伯康君實
作者：范純仁
朝代：宋

明月照分袂，離魂增黯然。
禪公歸故里，詞伯約新年。
松竹荒三徑，金蘭憶二賢。
向風無限意，書札豈能宣。
寄友人
作者：范純仁
朝代：宋

時君養多士，本欲康生民。
服章與奉祿，豈但榮其身。
士昔志於學，寧曰利欲親。
得位以行道，脩己將安人。
夫君青雲姿，文行尤彬彬。
明主親選士，往作諸侯賓。
茲義雅所尚，有懷竝松筠。
當令千載間，炯炯尊儒紳。
寄君實
作者：范純仁
朝代：宋

西臺無吏責，道義得親依。
過宿暌談益，中懷已恨稀。
何情堪久別，無翼不能飛。
愚直相知少，非公誰與歸。
寄和子華相公王園賞梅
作者：范純仁
朝代：宋

玉艷霜葩萬朵攢，曾陪宴席醉中看。
西州縱有尋花處，亦待頑童格舞干。
寄和浮光曹九章大夫
作者：范純仁
朝代：宋

賢守班條俗易從，戴其仁厚服其功。
虛心足以求民瘼，實效應須柬帝衷。
繾綣交情由道合，連綿榜契復官同。
當時賜第今無幾，共喜優游作老翁。
寄持正都官按部嘉眉
作者：范純仁
朝代：宋

使者觀風過晚春，逢山應暫柅征輪。
雲埋雪嶺鋪銀界，日射金仙照碧津。
千里謳謠民足食，萬家水竹地無塵。
未能結駟相從去，簿領空嗟絆此身。
寄曼叔
作者：范純仁
朝代：宋

他年嘗苦見君難，每一相逢百倍歡。
正值風煙遥化邑，敢期塵土共麤官。
夜談往往驚晨鼓，樂飲時時解醉鞍。
遊遍洛陽佳勝地，須將歸興暫盤桓。
寄李審言龍圖
作者：范純仁
朝代：宋

英風一別幾經年，尊酒相逢意灑然。
欲報重知慚國士，喜同清議屬真賢。
武侯方屈南陽卧，蕭相曾封漢水邊。
好及新春頒惠化，行藏吾道合推天。
寄王不疑朝議
作者：范純仁
朝代：宋

松筠宜歲晚，冰雪照人清。
無限相從樂，空添別後情。
官期何日滿，歸計未能成。
不起思予念，輸君道眼明。
寄臨邛致政常郎中
作者：范純仁
朝代：宋

東海拋官勇退時，邦人留止任牽衣。
三朝報國丹心盡，萬里還鄉一棹歸。
身向清閒添壽考，德因潛隠更光輝。
常思把酒親高議，何日單車遂扣扉。
寄西京張法曹
作者：范純仁
朝代：宋

幕府三年客，群居幾日親。
初分闕口路，猶見洛陽人。
壠麥晴將秀，田花晚自春。
向家行漸近，豈復倦征輪。
寄西京留守韓玉汝
作者：范純仁
朝代：宋

四朝出處久親依，共上青雲更復誰。
里室相鄰同晏卜，廟堂曾忝奉蕭規。
恩榮過分知難報，憂患頻經覺早衰。
一意待公還宰席，放歸箕潁養癃疲。
寄謝師直
作者：范純仁
朝代：宋

去夏謁君時，踏雨溵川路。
癯然泣相弔，心苦別亦遽。
窮愁但急急，崢嶸歲還暮。
羈旅念友朋，天寒感霜露。
孤懷雜離憂，紛亂疇可訴。
計我之官期，迨君祥琴御。
邑館臨通途，車馬當迎遻。
言笑釋所願，此喜良可預。
欲致情抱勤，音書豈能敘。
寄趙大觀度支
作者：范純仁
朝代：宋

上天生賢傑，有意康斯民。
六十不大用，徒勞何足云。
堂堂趙夫子，德與往哲鄰。
嘗冠獬豸冠，血面嬰龍鱗。
身輕秋葉危，大典虞湮淪。
予時忝同僚，附驥願亦伸。
自爾均出處，荏苒十四春。
不肖罷蜀使，迂謬衆所髕。
君獨憐其心，撫勞意益親。
特枉廉按車，再宿驂行塵。
愧無管氏才，蒙此鮑叔仁。
蒼皇摻袂去，分老江湖濱。
前年易邊麾，揖君東都門。
君方領部使，迎遇謂可頻。
不作旬浹別，各走西征輪。
後前數舍間，音旨徒相聞。
到官但引領，莫覿綦與巾。
道大果難合，稅冕寧逡巡。
投劾勇自丐，就養歸丘樊。
君志固爲得，我懷誰與論。
命駕適千里，茲義古所敦。
有守念繫匏，空望南山雲。
寄辛化光
作者：范純仁
朝代：宋

疏閒心蹟久相親，一別江城兩見春。
身若孤鴻長慕侶，道非尺蠖敢求伸。
優游歲月空尸祿，明潤溪山不染塵。
尊酒從容皆勝景，欠君來作席中賓。
寄陳述古賓客萬璉郎中二首·其一
作者：范純仁
朝代：宋

智淺才疏合竄流，生逢堯舜忍空休。
猶慙世舊垂青眼，未報君恩已白頭。
貴老何由操几杖，愛賢曾是繼箕裘。
新春遥祝增眉壽，阻向賓筵跪一甌。
寄陳述古賓客萬璉郎中二首·其二
作者：范純仁
朝代：宋

欣欣萬物占芳春，對景那知放逐身。
粗守素風諳左宦，擬投白社愧高人。
漢疏蚤命東門駕，商老方爲少海賓。
空辱忘年微報稱，浪酬佳唱恃心親。
寄題張運使先壠永慕亭
作者：范純仁
朝代：宋

武夷山色倚天青，中有賢儒謝世榮。
自以高名傳積慶，不教黄壤掩清名。
構亭傍壠同虛寢，陟岵無時見孝誠。
寧獨顯親由富貴，還能厚德庇群生。
寄香嚴海僊上人
作者：范純仁
朝代：宋

穰鄧相逢已十年，想懷風格鎮依然。
身同幻境融都寂，心得玄珠照自圓。
倚錫靜眠松下石，煮茶閒試竹間泉。
利名識盡情猶熟，終羨吾師絕世緣。
寄鮮于子駿西臺
作者：范純仁
朝代：宋

僚友難逢不世賢，洛臺經歲共清閒。
蒹葭豈合依良玉，培塿何能望泰山。
直道難堪從俗尚，清新原足重人間。
期君致主登廊廟，茅屋荒田我自還。
富相公挽詞五首·其一
作者：范純仁
朝代：宋

河嶽神靈降，唐虞景運開。
致君優聖域，躋俗在春臺。
天上台星坼，人間梁木摧。
霜風咽笳鼓，斷續送餘哀。
富相公挽詞五首·其三
作者：范純仁
朝代：宋

千齡遭際盛，五福始終全。
還政周星紀，懷忠入夜泉。
華夷思舊德，河洛遶新阡。
空有云亡歎，何由止逝川。
富相公挽詞五首·其二
作者：范純仁
朝代：宋

二紀經綸業，三朝翊戴勳。
忘身裨庶政，憂國見遺文。
東閤散群彥，北邙歸大墳。
邦人仰旟旐，灑淚向寒雲。
富相公挽詞五首·其五
作者：范純仁
朝代：宋

北走單車馴猰貐，東徂萬室活饑羸。
謀深先帝承祧日，功在仁皇與子時。
英氣不隨鐘漏盡，高名長與日星垂。
登龍孤客懷知遇，慟哭秋原欲訴誰。
富相公挽詞五首·其四
作者：范純仁
朝代：宋

皇天不憗遺，聖製極哀榮。
遼海千年去，明堂一柱傾。
赤松違素志，白日閉佳城。
康濟無窮事，皆爲後世程。
寒食日泛舟
作者：范純仁
朝代：宋

合友逢佳節，携尊泛碧流。
溪風銷酒力，煙樹入春愁。
群鴨開波練，疏雲透月鈎。
平生懷古意，最羨五湖游。
將出蜀次仲庶送行詩韵敘別
作者：范純仁
朝代：宋

遠客親仁豈素期，况陪文酒復經時。
自慚拙宦多遷逐，每歎良朋易別離。
白首馮唐空已老，清秋宋玉不勝悲。
仰公早展經綸志，百辟方今待允釐。
康國韓公子華挽詞二首·其一
作者：范純仁
朝代：宋

棣萼聯三事，台星聚一門。
誠心多士服，德望四朝尊。
傅相騎箕遠，蕭規與漢存。
兩宮臨奠日，哀慟見殊恩。
康國韓公子華挽詞二首·其二
作者：范純仁
朝代：宋

弟兄俱是龍門客，數載難忘國士知。
疲馬每憐諳遠道，焦桐竟待掛朱絲。
青雲空費提携力，白首應無報稱期。
未到柏城持葬紼，祖庭長慟涕淋漓。
張掞侍郎讀書堂
作者：范純仁
朝代：宋

三紀仁皇侍從臣，當時文學動簪紳。
高明已入儒林傳，舊室長存歷水濱。
峴首空留王粲宅，香山猶識白公真。
他年遺跡應無廢，不墜詩書世有人。
張掞龍圖挽詞三首·其一
作者：范純仁
朝代：宋

宣力三朝舊，於身五福全。
家風良將後，經術古人前。
丁令終辭世，留侯定得僊。
貽謀有賢嗣，素業盡能傳。
張掞龍圖挽詞三首·其三
作者：范純仁
朝代：宋

二紀金華侍從臣，昇平看足作閒人。
身躋顯仕由稽古，世有陰功爲庇民。
但見朝廷方貴老，那知河嶽遽收神。
哀榮終始公無憾，况有清名服搢紳。
張掞龍圖挽詞三首·其二
作者：范純仁
朝代：宋

江邊承訃日，羈宦正摧頹。
早獲登龍便，慙無附驥才。
寄詩招悸魄，引水活枯腮。
白首知難報，長言致一哀。
張益孺學士挽詞二首·其一
作者：范純仁
朝代：宋

儒業高群彥，詞場第一流。
能聲喧幕府，穩步到瀛洲。
晝繡臨鄉郡，紆朱葬舊丘。
他年文苑傳，應有盛名留。
張益孺學士挽詞二首·其二
作者：范純仁
朝代：宋

官曹曾共職，友益頼多聞。
信道甘違俗，同心獨有君。
漳濱俄感疾，泉下忽脩文。
致主平生志，蕭條掩一墳。
循吏
作者：范純仁
朝代：宋

王化由來起一同，盡由守宰致平隆。
坐移風俗爲能政，勤撫生靈是至忠。
四境肅清民害去，一方和樂主恩通。
吾皇有德真堯舜，唯待諸君共理功。
慈聖光獻皇后挽詞二首·其一
作者：范純仁
朝代：宋

帝圖綿永合無涯，天降真人動魯沙。
兩奉離明來繼業，久膺舜養似重華。
徽音遠過周文母，儉德深懲漢外家。
仙仗忽遥靈寢閉，悲風空引戟幡斜。
慈聖光獻皇后挽詞二首·其二
作者：范純仁
朝代：宋

畫梁歸燕拂輕埃，慶壽宮花亦盛開。
平日仙蹤何處覓，今年春色爲誰來。
寢門永隔慈孫問，陵路俄瞻吉仗回。
聖主孝思刑四海，千秋萬載詠烝哉。
效宮詞體上文太師十絕·其一
作者：范純仁
朝代：宋

三紀中書更有誰，致君堯舜似臯夔。
頻年力請方歸第，天子臨軒冊太師。
效宮詞體上文太師十絕·其一〇
作者：范純仁
朝代：宋

歸日天恩賜畫船，傾城士女盡迎觀。
園家連夜驚筠籠，爲趁明朝獻牡丹。
效宮詞體上文太師十絕·其七
作者：范純仁
朝代：宋

天上雖傳周伯星，應期爲瑞有常經。
未如全享康寧福，訪水尋山到處行。
效宮詞體上文太師十絕·其三
作者：范純仁
朝代：宋

吾皇重喜見儀形，對御排場結綵棚。
纔見罷時先賜宴，御前親勸一金觥。
效宮詞體上文太師十絕·其九
作者：范純仁
朝代：宋

謙虛久已得民心，三尹西都惠愛深。
一自安車朝闕去，萬人側耳聽歸音。
效宮詞體上文太師十絕·其二
作者：范純仁
朝代：宋

太師還政異尋常，前殿鋪張冊禮忙。
入對誰知年八十，身輕拜舞謝吾皇。
效宮詞體上文太師十絕·其五
作者：范純仁
朝代：宋

蓬瀛聞說有仙居，甲第園林想亦如。
遶圃琅玕抽翠竹，平流瑟瑟走清渠。
效宮詞體上文太師十絕·其八
作者：范純仁
朝代：宋

行樂心清日日添，詩豪酒健獨能兼。
從容對客忘威重，自是天真不是謙。
效宮詞體上文太師十絕·其六
作者：范純仁
朝代：宋

清渠瀉水灌東田，十頃方塘不種蓮。
白鳥往來明鏡裏，畫船安穩坐青天。
效宮詞體上文太師十絕·其四
作者：范純仁
朝代：宋

上前一飲釂金觥，侍宴群公喜且驚。
呂尚鬻熊今復見，神仙不必在蓬瀛。
文潞公謝事歸洛二首·其一
作者：范純仁
朝代：宋

雲漢成章湛露晞，都門宴餞羽觴飛。
謝安不復東山起，爭似阿衡得謝歸。
文潞公謝事歸洛二首·其二
作者：范純仁
朝代：宋

相國東郊迓帝師，紅幢交映碧參差。
都人共喜安輿到，正是餘花可惜時。
早行
作者：范純仁
朝代：宋

夙駕冒輕寒，身勞意自閒。
鳴雞起遥墅，殘月滿空山。
水落灘沙白，林稀落葉殷。
東方上朝旭，始免畏途難。
昔帥環慶爲部將所訟馮君學士被制鞠獄而獲平反今相遇於洛
作者：范純仁
朝代：宋

忠臣守正不謀身，處己雖危道益尊。
直爲冕旒宣聖訓，豈唯囹圄被寬恩。
陰功自可資耆壽，餘慶猶當見子孫。
徒有愛賢無所達，行將歸老愧難論。
春日寄許州韓持國
作者：范純仁
朝代：宋

湖上春游阻重陪，朱轓紅旆想徘徊。
鶑花對席應相覓，不見頻携醉客來。
晚菊
作者：范純仁
朝代：宋

幽叢有佳色，不必趁時開。
冷艷霜仍借，清香蝶自來。
晚芳情愈重，醉賞目先回。
且伴芝蘭秀，休嗟暮景頹。
暑雨
作者：范純仁
朝代：宋

暑候積隆暵，驕陽變重陰。
朱靈弛綱權，蒸鬰資霖淫。
驚聲遞洶洶，密脚羅森森。
階除垂玉霤，朝暮無停音。
脩虹掛明带，奔雲仆危岑。
雷電收震耀，曦光久潛沈。
老火不復炎，飈迓柔金。
大道瀉溪壑，窮巷多汙涔。
朝泥涴羸屐，夜氣凌疏衾。
腐耳帖朱檻，美實墮青林。
蛙黽生意氣，螻蚓相謳吟。
嘉穀失耘耨，坐忍萊莠侵。
白屋生罅漏，工女停機紝。
庭圃亦蕪蔓，誰能辨藁芩。
長夏方長養，漸漬所不禁。
伊予抱最靈，咨戚何由愔。
安得排九閽，感激露至忱。
訴帝求陽明，咄嗟破凝膁。
薰風阜萬物，復將歌舜琴。
天高不可達，耿耿徒此心。
會師宰
作者：范純仁
朝代：宋

憶昨相逢際，風喧洛城春。
芳菲供愁眼，衣袂偕京塵。
艱難各之適，會合寧逡巡。
君歸來何時，我約赴無因。
自此還相望，渴臆生埃塵。
晚歲留故丘，山村寂無鄰。
落日送樵牧，蒼烟起荆榛。
季弟自城至，開顔慰天倫。
遽言長者車，相過止來晨。
茲遇出意表，俟迎屢冠巾。
寒途馬歷歷，幽扉犬狺狺。
野夫競走報，似能喜佳賓。
空堂揖顔色，和氣相氤氳。
開尊共燈燭，笑語何諄諄。
朝遊禹門寺，暮歷清伊濱。
危龕儼金像，遠波舒翠鱗。
石樓最清絕，就宿同禂茵。
灘聲夜逾急，天然謝韶鈞。
閒淡盡物理，至樂還天真。
人生足羈束，此會尤難頻。
所期道義心，白首長相親。
望日示康廣宏
作者：范純仁
朝代：宋

清晨三綠袍，羅拜北堂高。
積善因先烈，遺光及爾曹。
勿矜從事早，當念起家勞。
脩立皆由己，何人可佩刀。
李師中待制挽詞二首·其一
作者：范純仁
朝代：宋

才識無前輩，文章有古風。
愛時甘屢黜，報國仗孤忠。
夙有請纓志，竟成標柱功。
子孫傳善慶，不獨在其躬。
李師中待制挽詞二首·其二
作者：范純仁
朝代：宋

歷陽相遇日，流落喜俱存。
不起騷人歎，唯知聖主恩。
蟹膏紅滿筯，蟻酒白盈尊。
豈謂江邊別，深情不再論。
李彥深哀詞二首·其一
作者：范純仁
朝代：宋

妙年親研席，壯歲各西東。
場屋騰文價，鄉關振義風。
不違顔巷陋，竟哭阮途窮。
頼得賢夫子，遺驂爲送終。
李彥深哀詞二首·其二
作者：范純仁
朝代：宋

汲汲親師友，翹翹絕輩流。
讀書求體要，知命釋窮愁。
清白傳三世，才華掩一丘。
平生懷舊淚，爲子獨難收。
梁貺之惠酒分餉張伯常朝議
作者：范純仁
朝代：宋

黄衣健卒肩乘壺，口傳好語無緘書。
爲言八使致新釀，赤泥翠籠來兵厨。
軫予官冷乏斟酌，補助不足均贏餘。
殷勤拜貺興不淺，對月開縢露華滿。
金波瀉出紫玉瓶，珠光飛入琉璃醆。
獨酌雖甘少遺味，懷友思賢動深意。
走送城西詩酒家，珠玉琅琅發清思。
李白一斗詩百篇，劉伶一石高七賢。
吏部興來卧甕邊，賀公眼花井底眠。
乃知醉鄉路安穩，華胥有國無圻畛。
願君愷樂游其間，千秋萬歲歡難泯。
次韵持國謝送酒
作者：范純仁
朝代：宋

重九思公向洛陽，三秋此日念何長。
心隨白酒聊相寄，頭插黄花想共嘗。
盈幅忽慚瓊玖報，開尊應伴綺羅香。
明年花好能來否，元老同期醉壽觴。
次韵景仁寄君實决樂議之作
作者：范純仁
朝代：宋

餘生苦多難，所向招詆讕。
前年失二子，悲腸劇刳剜。
悸魂念職守，憂患何瀰漫。
叫閽輒自陳，聞者爲辛酸。
朝恩俯從欲，幸忝留司官。
薄廩霑甑釜，尚愧遠祖丹。
西都多巨公，賢哲羅衣冠。
親炙挹高義，朝夕陪清歡。
蒹葭倚白玉，蟻蛭對層巒。
肴羞屢陳列，桃梨煩雕鑽。
翰林壺冰潔，祕殿朱繩端。
遠識固莫測，確論宜不刊。
立行皆表的，析埋亡髀髖。
從容及議樂，辯論生酒闌。
相圃衆如堵，楚戰惴旁觀。
辭鋒奮銛利，學海翻波瀾。
解带拒班輸，登壇劫齊桓。
焚舟却魏武，火牛快田單。
守義若據險，持說侔執干。
當仁不相讓，食馬幾及肝。
聽者如餒人，得味皆珍餐。
折衷無聖師，簡編闕且殘。
誰能置輕重，愈見制作難。
兩家難未解，宜僚徒弄丸。
辨璞待炎火，知松須歲寒。
善教已乃孚，大器久始完。
人雖不我合，留俾後世看。
行道匪彊聒，賢藴寧遽殫。
用舍繫所逢，明哲固能安。
樂天復知命，頤養資廣胖。
次韵曼叔見寄
作者：范純仁
朝代：宋

予生三十愚且惷，樂善自許人難雙。
前年杞城拜夫子，似處幽蔀逢明釭。
交情期與道義久，第愧蟻蛭臨崆㟅。
兵厨得酒不自飲，携挈過我盈尊缸。
追遊頗縱山水樂，凉風皓月臨溪矼。
長歌高嘯助清景，徹曙未肯回艂艭。
別來節物皆一換，秋風憀慄陵疏窗。
韓庵幽蓮墮紅粉，崔榭密竹森雲幢。
過從往往臻靜默，兀坐終日如枯憙。
得君新詩成杼軸，目未窮紙心先降。
指摘萬象無不到，發慮百中如甘逄。
搜情引思勉欲和，畎溜豈合追湍瀧。
念君懷道滯山邑，誰者肉食居高龐。
方今明聖締堂搆，采拔材榦恢鴻厖。
長松偃蹇卧澗谷，梓匠誰與來扶扛。
入登明堂柱九室，氣象凜凜尊家邦。
復使天下貴儒術，頌聲千載長錚淙。
次韵韓侍中遊興慶池
作者：范純仁
朝代：宋

兩奉清歡到碧塘，再遊無奈惜春光。
莎勻古岸添新綠，蝶遶殘花採舊香。
佳木引陰交翡翠，疏林迸筍補篔簹。
從容賞遍西園景，化國偏知日月長。
歷陽彭衛字明微棄官養母築堂名曰壽燕取壽老燕安之義得古人養志之道作詩以紀實
作者：范純仁
朝代：宋

養親不擇祿，昔有仕爲貧。
唯有席先疇，足以供昏晨。
超然舍祿位，一志親耕耘。
既無王事盬，亦免賈用勤。
雞豚畜以時，粱稻盈倉囷。
處身但清約，甘旨極鮮珍。
堂上垂素髮，含飴弄兒孫。
綵服不離膝，終日常欣欣。
園中復構室，花竹圍四鄰。
窗戶儼羅列，開闔隨寒溫。
慈顔縱遊適，日涉不爲頻。
雅當壽燕名，安康保靈椿。
門多長者車，間可延嘉賓。
講道資朋友，德譽日以新。
孝誠動金石，豈獨化鄉枌。
顯揚久益大，聖世求忠臣。
毌清臣中散挽詞三首·其一
作者：范純仁
朝代：宋

先府西征日，高賢進謁時。
驊騮神異骨，丹鳳羽毛奇。
外計留關决，中朝失表儀。
濟時才不展，已有令名垂。
毌清臣中散挽詞三首·其三
作者：范純仁
朝代：宋

鄉里尊耆德，朝廷重老成。
銅符辭寵命，琳館遂高情。
天下三尊盛，人間五福榮。
豈唯身獨享，有子紹家聲。
毌清臣中散挽詞三首·其二
作者：范純仁
朝代：宋

奉使頻聯職，寬條喜共頒。
蒹葭倚白玉，培塿對高山。
勇退輸先識，榮歸得早閒。
塞垣聞訃日，感舊涕潺湲。
洛花已開報潞公
作者：范純仁
朝代：宋

花開朝夕望車塵，花意慇懃恰似人。
晴日暖風催更急，看看開遍洛陽春。
清輝閣
作者：范純仁
朝代：宋

使寄東南重，提封舊國雄。
江山歸漢節，棟宇壓吳宮。
隠几群峰近，穿梧一徑通。
竹陰摇檻翠，橋影落溪紅。
響迸荷心雨，凉生水面風。
澄清多暇日，尊酒喜時同。
游渶川石橋
作者：范純仁
朝代：宋

英山富泉石，翠巖映清漣。
近可杖屨及，寂無市井喧。
良辰惜虛過，幽尋忍空還。
幸接鴻雁序，愧在驊騮前。
一徑入嵐靄，遍野皆蘭荃。
洗耳慕潁曲，散髮非伊川。
芳意動宿楚，暖脈通幽泉。
遥源發何所，積流浩成淵。
斷岸矗蒼壁，澄瀛印晴天。
人稀石有彴，村遠魚無筌。
初開臘甕酒，乍減春衣綿。
風光入雩詠，暄和臨禁煙。
柔莎當茵席，輕漪泛觥船。
天日正清潤，水雲共澄鮮。
靈苗恣采擷，古跡皆窮研。
高會屏紛雜，野具無葷羶。
繁英落如糝，幽禽語如絃。
嫩香小杏肥，深碧新荷圓。
游鯈忽上下，戲蝶時翩翾。
芳樹蔭坐釣，平石醒醉眠。
共得真隠趣，勿爲豪華傳。
滿目是圖畫，在處皆潺湲。
春風拂歸袂，暮景生吟鞭。
恨不見山月，月曉山南邊。
潞國公生日
作者：范純仁
朝代：宋

一陽將復昴當躔，毓粹儲精降巨賢。
啟迪先朝承大統，贊襄仁祖格皇天。
備膺百順人誰擬，達有三尊我獨全。
嵩嶽穹崇河水遠，高名遐壽與之肩。
無書
作者：范純仁
朝代：宋

患難人皆恤，誰能絕信音。
寧忘問生死，可是盡浮沉。
信子情無矯，知予咎自深。
嚴冬見松柏，爲有歲寒心。
牡丹二首·其一
作者：范純仁
朝代：宋

牡丹奇擅洛都春，百卉千花浪糾紛。
國色鮮明舒嫩臉，僊冠重疊剪紅雲。
競馳經品供天賞，旋立佳名竦衆聞。
園吏遮藏恐凋落，直欹青蓋過殘曛。
牡丹二首·其二
作者：范純仁
朝代：宋

奪盡春光勝盡花，都人巧植鬭鮮華。
搜奇不憚過民舍，醉賞唯愁污相車。
密蘂攢心承曉露，繁紅添色映朝霞。
何妨縱步家家到，園圃相望幸不賒。
獨游石巖寄諸友
作者：范純仁
朝代：宋

亂石巉空聳翠稜，攀蘿尋勝逐溪聲。
愛山懷友情無限，日暮巖邊獨記名。
王安之朝議挽詞三首·其一
作者：范純仁
朝代：宋

行己無瑕玷，終身樂太平。
人間五福備，宦亞九卿榮。
冠蓋傳風範，鄉關憶老成。
幽窀窮厚地，不掩是清名。
王安之朝議挽詞三首·其三
作者：范純仁
朝代：宋

多難求分務，相依得古人。
道心閒裏契，友分老來親。
不謂終天別，纔離一月新。
無由瞻几杖，灑淚向秋旻。
王安之朝議挽詞三首·其二
作者：范純仁
朝代：宋

族望高全蜀，交游華衆賢。
退身將一紀，遺德滿二川。
雅道何人繼，家聲有子傳。
爲文慚幼婦，謬諾誌新阡。
王安之朝議蛙樂軒
作者：范純仁
朝代：宋

群響本無異，悲歡由感懷。
蛙鳴得其所，人樂與之偕。
既泯物我念，寧煩絲竹諧。
誰能同此適，應亦少朋儕。
王樂道觀文挽詞三首·其一
作者：范純仁
朝代：宋

人間失詞伯，天上落文星。
商皓終辭漢，桓榮厭授經。
重泉齎志業，喬嶽返英靈。
身後千年事，空留竹簡青。
王樂道觀文挽詞三首·其三
作者：范純仁
朝代：宋

纔罷荆州市，俄歸蒿里墳。
鹽梅失群望，羽翼有前勳。
浪作登龍客，慚無幼婦文。
辱知無以報，灑淚向嵩雲。
王樂道觀文挽詞三首·其二
作者：范純仁
朝代：宋

秘殿承新寵，儲宮冠舊僚。
從龍登紫極，扶日上青霄。
暝壑移舟遠，長川閱水遥。
瞻懷柏城路，丹旐去飄飄。
王聖美太丞奉使西來喜而有贈
作者：范純仁
朝代：宋

賢愚雖間契稠重，科籍同兼甲子同。
省斂劭農明主意，霽威問俗古人風。
陽和煦物先春到，膏澤隨車大旱中。
感舊知恩誰最篤，塞垣憔悴一衰翁。
申國太師呂公晦叔挽詞三首·其一
作者：范純仁
朝代：宋

冢宰傳三世，元勳輔六朝。
承家同鄭武，致主必唐堯。
梁壞將何仰，川流不可邀。
新阡人散後，林柏暮蕭蕭。
申國太師呂公晦叔挽詞三首·其三
作者：范純仁
朝代：宋

達尊推國老，雅量寔予師。
世翊千齡運，哀聞二聖悲。
傷心瞻傅象，竭力奉蕭規。
多少忠賢淚，非唯哭己知。
申國太師呂公晦叔挽詞三首·其二
作者：范純仁
朝代：宋

儀物羅西甸，恩榮葬上公。
悠揚蒿里日，慘淡柏城風。
河嶽收英氣，旂常紀茂功。
傳家多令子，將復繼遺忠。
留別洛中諸友
作者：范純仁
朝代：宋

少孤多旅遊，解驂幸吾里。
親友皆賢豪，相逢有餘喜。
世事如浮雲，離合寧暫止。
酒罷予其東，幽蹤逐伊水。